Mihajlović Soft d.o.o, Informacioni sistemi - Niš, Srbija | Aladin\nMihajlović Soft d.o.o\nJanka Veselinovića 5a\n+381 18 513 000\n+381 18 513 308\nMihajlović Soft je kompanija koja se bavi izradom softvera u cilju pojednostavljenja procesa rada i omogućavanja efikasnijeg poslovanja u različitim oblastima. Pored toga, bavimo se i izradom softvera po zahtevu klijenata, IT konsaltingom, projektovanjem i uvođenjem informacionih sistema i računarskih mreža. Primarni pravac delovanja firme je zadovoljenje potreba i zahteva klijenata u smislu izrade i implementacije odgovarajućih aplikativnih i drugih ICT rešenja i usluga najviših performansi i kvaliteta, zasnovanih na vodećim svetskim tehnlogijama i standardima.\nU izradi softverskih rešenja najvećim delom se oslanjamo na Microsoft tehnologije: .NET, ASP.NET, WPF, WCF, MS SQL server itd. Osim Microsoft-ovih tehnilogija, imamo iskustva u izradi aplikacija za Android operativne sisteme.\nIskustvo i korisnici\nZa više od 20 godina koliko postojimo stekli smo veliki broj korisnika, kako u Nišu, tako i širom zemlje, gde je naše ime postalo simbol kvaliteta, pouzdanosti i sigurnosti. Zahvaljujući kvalitetu i visokim performansama naših proizvoda, sve veći broj organizacija i ustanova sa širokim spektrom delatnosti se opredeljuje za korišćenje naših usluga i rešenja sa ciljem povećanja efikasnosti poslovanja. Trenutno, naša rešenja koristi približno 300 privrednih subjekata na teritorijji cele Srbije.\nKao firma koja aktivno prati nove tehnologije i dešavanja na polju IT, Mihajlović Soft je dugogodišnji Microsoft Certified Partner što je i zvanična potvrda kvaliteta rešenja koja nudimo u oblasti IT od strane Microsoft-a. Ovim partnerstvom Mihajlović Soft je postao i ovlašćeni prodavac licenci za Microsoft-ove proizvode.\nPored toga, autorizovani smo distributeri Kaspersky Anti-Virus palete programa firme KasperskyLab koja je jedna od vodećih svetskih firmi u tehnologiji zaštite podataka. Prva je primenila mnoge, nekada nove tehnologije, koje su sada sastavni deo svih modernih anti-virusnih zaštita.\nMihajlović Soft je član niškog klastera naprednih tehnologija -Ni-CAT (Nis Cluster of Advanced Tehnologies), kao i Regionalne privredne komore Niš i Udruženja proizvođača softvera Srbije.\nDatum upisa: 29.05.2015\nPoslovni adresar Srbije. Niš - Mihajlović Soft d.o.o, Informacioni sistemi.


stejt department - Stranica 3 od 3 - Dnevni list Danas\nPočetna » stejt department » Page 3\nDelegacija Srpske liste počela je posetu Vašingtonu, gde će razgovarati sa visokim zvaničnicima Stejt departmenta.\nPiše: M. Stojanović 7. 6. 2018.\nStejt department: Srbija diskriminiše male verske zajednice\nKljučna zamerka Srbiji u godišnjem izveštaju o poštovanju verskih sloboda širom sveta Stejt departmenta jeste diskriminacija manjih i netradicionalnih verskih zajednica, kako u zakonu tako i u praksi.\nStejt department traži istragu o masakru u Mjanmaru\nRojtersov izveštaj o ubistvima Rohinđa muslimana u Mjanmaru doveo je do toga da američki Stejt department zatraži kredibilnu istragu povodom krvoprolića i da zahteva oslobađanje dva novinara koji su uhapšeni dok su radili na izveštaju o tome.\nStejt department upozorava na nasilje\nStejt department izdao je upozorenje protiv putovanja na Kosovo zbog mogućih terorističkih napada, javili su prištinski mediji.\nStejt department SAD upozorio je u ponedeljak američke građane na povećan rizik od terorističkih napada širom Evrope, naročito za vreme predstojećih praznika.\nPiše: Izvor: Sputnik 22. 11. 2016.


Japanski premijer podneo ostavku\n"Odlučio sam da podnesem ostavku na funkciju premijera", izjavio je Abe (52) na konferenciji za novinare. Ostavka ovog najmlađeg premijera Japana od Drugog svetskog rata usledila je nakon novog pada popularnosti. Prema poslednjim istraživanjima, Abe je imao podršku samo 30 odsto građana.\nJedan od razloga za njegovo povlačenje je svakako i žestoko protivljenje opozicije, koja je pobedila na izborima za gornji dom parlamenta u junu, produženja japanske pomorske misije u Avganistanu.\n"Treba da nastavimo misiju borbe protiv terorizma pod vođstvom novog premijera. Biće bolje da on prisustvuje sledećem zasedanju Generalne skupštine Ujedinjenih nacija kako bi pronašao izlaz iz sadašnje blokade", rekao je Abe.\nNjegov položaj je oslabljen i skandalima i gafovima ministara u Vladi, koji su doprineli porazu njegove Liberalno-demokratske partije na izborima za Senat. Pet ministara je podnelo ostavku a jedan je čak izvršio samoubistvo.\nGlavni ministar Kaoru Josano rekao je da su zdravstveni problemi jedan od razloga za Abeovo povlačenje. Pojedini lokalni partijski odbori, bojeći se poraza na sledećim opštim izborima 2009. godine sa Abeom na čelu, tražili su njegovo povlačenje.\nAbe je veći deo energije usredsredio na diplomatiju, poboljšao odnose s Kinom i Južnom Korejom, pa neki analitičari smatraju da njegova ostavka možda neće toliko uticati na ekonomsku politiku zemlje. Ipak njegov naslednik suočiće se sa izazovima kao što su smanjivanje velikog japanskog javnog duga, poreske i reforme penzionog sistema, oživljavanja slabih ekonomija pojedinih regiona u zemlji kao i transformaciju obrazovnog sistema. Abe, koji napušta i rukovođenje velikom desnom Liberalno-demokratskom strankom (PLD), izjavio je kako je od partije zatražio da "što pre izabere novog lidera". Generalni sekretar partije i bivši šef diplmatije Taro Aso, nacionalist kao i Abe, favorit je za novog premijera.


Višković osudio neizdavanje viza članicama tekvando reprezentacije BiH | Banjaluka.net\nPredsjednik Vlade Republike Srpske Radovan Višković izrazio je nezadovoljstvo zbog toga što je, uskraćivanjem izdavanja viza, onemogućeno učešće članica tekvando reprezentatacije BiH iz Republike Srpske na Evropskom prvenstvu u Velikoj Britaniji.\n„Želio bih da vjerujem da je u pitanju birokratski propust i da će takmičarkama iz Republike Srpske ipak biti omogućeno učešće na Evropskom prvenstvu u tekvandou, jer bi svako suprotno postupanje predstavljalo nedopustivu segregaciju po nacionalnoj i teritorijalnoj osnovi.\nOkolnosti ovog slučaja i činjenica da vizu nisu dobile samo reprezentativke srpske nacionalnosti, a da je, istovremeno, odobren ulazak u zemlju reprezentatikama drugih nacionalnosti u javnosti budi opravdanu sumnju da su u pitanju neki drugi razlozi, koji se duboko kose sa politikom koju Velika Britanija zvanično promoviše u BiH.\nUkoliko vize nisu izdate samo zato što su one Srpkinje i što dolaze iz Republike Srpske, onda je to presedan za svaku osudu. Ukoliko je u pitanju propust administrativne prirode, pozivamo ambasadu Velike Britanije da ispravi ovu nepravdu i omogući izdavanje viza ili u suprotnom da zvanično javnosti pojasni gdje je i zbog čega nastao problem sa izdavanjem viza.\nZbog specifičnih okolnosti i činjenice da se u javnosti sumnja da je riječ o diskriminaciji po nacionalnoj i teritorijalnoj osnovi, pozivamo ambasadu Velike Britanije da se javno oglasi i obznani šta je, konkretno, problem u ovom slučaju“, navodi se u reagovanju predsjednika Vlade Republike Srpske Radovana Viškovića.


Nedavno se jedan čuveni i vrlo utjecajan sarajevski glumac novinarima pohvalio da je na poklon dobio titulu britanskog lorda.\nNakon toga u našem gradu zabilježena je nezapamćena pomama za plemićkim titulama. Lordomanija je ovih dana ubjedljivo najaktuelnija tema među građanima Sarajeva.\nČelnici jedne sarajevske općine, vrijedni ljudi koji danonoćno prate, procjenjuju i analiziraju potrebe svojih sugrađana, prvi su reagirali. Na njihovu inicijativu već je raspisan javni tender za izradu idejnog rješenja za prvi od pet lordomata koji će u ovoj godini biti postavljeni u najprometnijim sarajevskim ulicama.\nPrvi lordomat na području te općine biće postavljen na Dan zaljubljenih u ulici Mis Irbina. Podsjećamo, otac Adeline Pauline Irby, po kojoj je nazvana Mis Irbina ulica, bio je Frederick Paul Irby, mlađi sin lorda Bostona.\nLIFE: U Sarajevu počinje Škola krojenja i šivenja\nCijena lordovske titule na sarajevskim lordomatima biće 58,00 KM, uvećana za troškove PDV-a. Upisivanje lordovske titule u pasoš, ispred imena poručioca, koštaće dodatnih 10,00 KM. Lordomati će, kako saznajemo, svim korisnicima usluga printati fiskalne račune. Osim plastičnih žetona i kovanica u različitim apoenima, primaće i papirne novčanice.


Laguna - Bukmarker - Miomir Petrović gost Aprilskih susreta 3. aprila - Knjige o kojima se priča\nMiomir Petrović gost Aprilskih susreta 3. aprila\nU toku ovogodišnjih Aprilskih susreta: Let the Sunshine In, 3. aprila u 20.15h u Maloj sali SKC-a, predavač na Institutu za umetničku igru, redovni profesor Miomir Petrović predstaviće svoj novi, četrnaesti roman „Black Light“ (Laguna, 2018, širi izbor za NINovu nagradu i nagradu Zlatni suncokret za 2018). Na ovoj neuobičajenoj prezentaciji Petrovićeve najnovije proze u tome će mu pomoći performerke i izvođači Andrea Dobrić i Nina Pantović, studentkinje IUI.\nNovi metafizički i metapolitički triler virtuoznog pripovedača Miomira Petrovića („Kuća od soli“, „Miris mraka“, „Lisičje ludilo“) „Blacklight“ je roman o mogućoj budućnosti Evrope i regiona, distopijska vizija jednog novog i drugačijeg Beograda, nove i drugačije viđene istorije ali i svojevrsni priručnik za duhovnu neposlušnost, fizičku mobilnost i nepokoravanje.\nMiomir Petrović spada u red najproduktivnijih srpskih pisaca srednje generacije. Tokom svoje umetničke karijere, objavio je 20 knjiga a od toga 14 romana u najprestižnijim srpskim izdavačkim kućama. Jedan je od retkih domaćih autora koji su sa dvanaest romanesknih naslova zastupljeni u Kongresnoj biblioteci u Vašingtonu, kao i u antologiji World Literature Today Državnog univerziteta Oklahoma (SAD).


Simić: Srpska lista nikog ne zastrašuje, nas zastrašuju - Srpska lista\nPredstavnici Srpske liste nisu nikoga zastrašivali, već nas zastrašuju ambasade zemalja Kvinte i Priština, rekao je u razgovoru za N1 predsednik Srpske liste Slavko Simić. Takođe kaže da su Srbi sada više jedinstveni nego na prošlim parlamentarnim izborima na Kosovu.\nUpitan o zastrašivanju u kampanji, o kojem je govorio i američki ambasador Greg Delavi, Simić je rekao da Srpska lista nikog nije zastrašivala, već da njih zastrašuju.\n„Jedino Srpsku listu zastrašuju, i ambasade zemalja Kvinte i Priština. U opštini Leposavić je stvorena jedna konfuzna situacija, podigle su se tenzije, to je Priština i želela. Javili su mi jutros da Jablanovićevi ljudi javno odlepljuju naše plakate, javio sam aktivistima da budu suzdržani“, kaže predsednik Srpske liste.\nVelika izlaznost ključna\n„Srbi bi trebalo da čuju sami sebe, siguran sam da su shvatili važnost i značaj ovih izbora jer se na Kosovu i Metohiji nalazimo u teškoj situaciji. Shvatili su i da masovno treba da izađu na birališta, da bi mesta u Skupštini Kosova garantovana za Srbe bila u čvrstim rukama“, kaže Simić i dodaje da je Srpska lista na prošlim izborima osvojila devet mandata, a formirala poslanički klub od 11 članova.\nSimić očekuje veliku izlaznost i da će Srbi podržati jednu jedinu Srpsku listu koja je „zapravo nacionalni projekat“:\n„Pozivam Srbe da masovno izađu na izbore, jer ako bude velika izlaznost možemo očekivati svih deset mandata. Dakle, ne mi, nego srpski narod koji treba da ima svoje zaista legitimne predstavnike koji će ih na najboji i najodgovorniji način predstavljati“, poručio je.\nSrbi jedinstveniji nego na prošlim izborima\nNa pitanje zbog čega su Srbi na ovim izborima razjedinjeni, Simić kaže da su Srbi više jedinstveni sada nego na prošlim izborima.\n„Ja to odgovorno tvrdim jer ti neki pritisci o kojima se govori prethodnih dana su zapravo pritisci na Srpsku listu. Taj pritisak vrši Priština, uz pomoć tih nekih novih formiranih političkih partija poput Partije kosovskih Srba Aleksandra Jablanovića. Ta politička partija je instalirana u najsevernijoj opštini, u Leposaviću, to nije nimalo slučajno. Priština upravo želi od njih da stvori ozbiljne sagovornike kako bi formirali vojsku Kosova i kako bi otimali našu imovinu. Na Kosovu trenutno ne sme da postoji višepartijski sistem jer postoje neodgovorni ljudi, ljudi koji nemaju legalitet i legitimitet. Oni gaje animozitet prema Vladi Srbije“, stav je Slavka Simića koji kaže da im je želja da Vlada Srbije bude institucionalno prisutna na Kosovu i Metohiji kako bi u interesu Srba upravljali političkim životom i političkim sistemom.\nKazna za spot je provokacija\nO kazni od 25.000 evra koju zbog predizbornog spota moraju da plate, Simić kaže da je podneta žalba na tu odluku jer je, kako kaže, reč o provokaciji.\n„Mi u tom spotu apsolutno niti kome pretimo niti koga omalovažavamo. Vojska Kosova ne postoji, mi nismo nikoga provocirali, takva jedna odluka nema činjenice i sigurno da je to još jedna vrsta represije nad Srpskom listom i jeedna vrsta represije nad srpskim narodom na Kosovu i Metohiji. Što se tiče karte Srbije koja im smeta, koliko samo nekih karti oni u njihovim spotovima prikazuju? Koliko bi žalbi trebalo mi da podnesemo i da zahtevamo od Centralne izborne komisije da ih kazni? Ovo je jadan jasan pokazatelj njihove provokacije“, zaključuje Simić i dodaje da je Srpska lista svojim ponašanjem u kampanji pokazala ozbiljnost.\nPreviousSimić: Nikada nećemo podržati formiranje vojske Kosova\nNextCIK:91 posto obrađenih glasova, Srpska lista 4. mesto


Seminar o temi: "Integrirano upravljanje rizicima - izazovi i perspektive razvoja" od 19. do 23. januara u Sarajevu - Akta.ba\nSeminar o temi: "Integrirano upravljanje rizicima - izazovi i perspektive razvoja" od 19. do 23. januara u Sarajevu\n17.01.2009. 10:29 / Izvor: Fena\nSarajevo će u periodu od 19. do 23. januara biti domaćin regionalnog seminara o temi: "Integrirano upravljanje rizicima - izazovi i perspektive razvoja".\nSeminar, koji u saradnji sa UNDP-om i Agencijom za upravljanje u vanrednim situacijama Kraljevine Danske organizira Ministarstvo sigurnosti BiH, će biti održan u dva modula i to : "Iskustva u izgradnji integriranog sistema 112" i "Izrada procjene rizika prirodnih ili drugih nesreća - primjenjene metodologije i preporuke".\nBit će predstavljena ideja uvođenja jedinstvenog evropskog broja za hitne slučajeve 112 i koncept uređenja u razvijenim zemljama Švedskoj, Danskoj i Sloveniji te iskustva uspostave i integriranja ovog sistema u zemaljama jugoistočne Evrope.\nDrugi modul obuhvatit će prezentaciju Metodologije procjene rizika u zemljama Evropske unije, iskustva procjene rizika u drugim zemljama Evrope kao i u Bosni i Hercegovini.\nSeminar je od posebnog značaja za Bosnu i Hercegovinu jer su u toku aktivnosti na uspostavi Operativnog komunikacijskog centra BiH -112 koji će djelovati u sastavu Ministarstva sigurnosti BiH i izrada Procjene ugroženosti BiH od prirodnih ili drugih nesreća.\nPored predstavnika struktura zaštite i spašavanja iz BiH, na seminaru će učestvovati i predstavnici Švedske, Danske, Slovenije, Hrvatske, Srbije, Crne Gore, Rumunije, Makedonije i Turske te međunarodnih organizacija OHR-a, NATO-a, EUPM-a, UN-a, UNDP-a u BiH i Evropske komisije.\nUz zamjenika predsjedavajućeg Vijeća ministara i ministar sigurnosti Bosne i Hercegovine Tarika Sadovića koji će u ponedjeljak, 19. januara, pozdravnim obraćanjem otvoriti seminar, učesnicima će se obratiti i rezidentna predstavnica UNDP-a u BiH Christine McNab i predstavnik Agencije za upravljanje u vanrednim situacijama Kraljevine Danske Steffen Scmidt, saopćeno je iz Ministarstva sigurnosti BiH.


USTAVNI SUD TURSKE ODBIO APELACIJU U VEZI SA ISTANBULSKOM AJA SOFIJOM — Bosnjaci.Net\nUSTAVNI SUD TURSKE ODBIO APELACIJU U VEZI SA ISTANBULSKOM AJA SOFIJOM\nObjavljeno: 14. September 2018. 14:09:57\nUstavni sud Republike Turske odbio je danas apelaciju nevladine organizacije koja se žalila na raniju odluku suda kojom nije dozvoljeno da se istanbulska Aja Sofija otvori za obavljanje namaza (molitve muslimana).\nNevladina organizacija, koja je uputila pojedinačnu apelaciju, navela je kako ranija odluka suda predstavlja kršenje prava na slobodu misli, savjesti i vjere. Ustavi sud je ovu apelaciju ocijenio neprihvatljivom, jer ju je podnijelo neovlašteno lice, javlja Anadolu Agency.\nU obrazloženju suda je navedeno kako je utvrđeno da podnosilac apelacije, u ovom slučaju nevladina organizacija, kao pravno lice, nije pretrpjela bilo kakvu povredu u kontekstu kršenja prava na koje se u apelaciji poziva. Stoga je Ustavni sud odbio apelaciju zbog nedostatka uslova za njeno prihvatanje, odnosno zbog neovlaštenosti njenog podnosioca.\nPrema zakonu o Ustavnom sudu koji se odnosi na uspostavu i sudske postupke Ustavnog suda Republike Turske, pravo na pojedinačno podnošenje apelacije imaju ona lica kod kojih je došlo do direktne povrede njihovog prava.\nAja Sofija sagrađena je u 6. vijeku. Ova nekada vizantijska crkva, potom džamija, a danas muzej nezaobilazna je stanica miliona turista koji svakodnevno posjećuju Istanbul.\nNa trgu ispred Aja Sofije povremeno dolazi do okupljanja vjernika koji traže da se objekat ponovo koristi kao džamija.


Šta se smatra prevarom? – TripAdvisor Centar za pomoć\nPosetioci TripAdvisora očekuju da će na sajtu pronaći nepristrasne komentare i sadržaj u vezi sa smeštajnim objektima, avio-kompanijama, atrakcijama, restoranima i drugim značajnim mestima. Putnici koji žele da dele lična iskustva sa TripAdvisor zajednicom dostavljaju ovaj sadržaj.\nTripAdvisor je posvećen tome da obezbedi integritet sadržaja koji prikuplja i pruža globalnoj zajednici putnika i objekata.\nSvi pokušaji obmane putnika i vršenja uticaja na njih, odnosno sve situacije u kojima se neko lažno predstavlja kao putnik smatraju se prevarom i sankcionišu se kaznama. To može da obuhvata, bez ograničenja, sledeće:\n– Pokušaje vlasnika ili agenta objekta da poboljša reputaciju objekta:\nPisanjem komentara o sopstvenom objektu ili bilo kom objektu koji je u vlasništvu autora komentara, pod njegovom kontrolom ili u kome autor komentara ima finansijski interes.\nKorišćenjem bilo koje kompanije za plaćene komentare, marketinške organizacije ili treće strane za slanje komentara.\nLažnim predstavljanjem kao konkurent ili gost.\nNuđenjem podsticaja u zamenu za pisanje komentara o objektu, uključujući popuste, sobe više klase ili bilo koji vid specijalnog tretmana.\nTraženjem od prijatelja i rođaka da pišu pozitivne komentare.\nSlanjem komentara u ime gostiju.\nKopiranjem sadržaja kartica za komentare i njegovim slanjem u vidu komentara putnika.\nSelektivnim slanjem zahteva za komentare (e-poštom, anketama ili na bilo koji drugi način) samo gostima koji su doživeli pozitivno iskustvo.\nVršenjem pritiska na putnike da uklone negativan komentar sa TripAdvisora.\nZahtevanjem da gosti uklone komentare u zamenu za popust ili podsticaj.\nZabranjivanjem objavljivanja negativnih komentara ili komentara koji sadrže kritiku iskustva prilikom boravka u vašem objektu, odnosno obeshrabrivanjem putnika da to urade.\n– Pokušaje da se ugrozi konkurencija slanjem komentara ili bilo kog drugog tipa sadržaja\nVlasnici i agenti vlasnika objekata NE smeju da pišu komentare o direktnim konkurentima, čak i kada prenose autentično iskustvo.


Policijska uprava Subotica: Dva strana državljana napala devojku nedaleko od centra grada, jedan uhapšen, za drugim se traga\nGlavna autobuska stanica u Subotici, foto: NJ/Magločistač\nPripadnici Ministarstva unutrašnjih poslova u Subotici uhapsili su juče popodne tunižanskog državljanina M. A. (1987) neposredno nakon što je, kako se sumnja, lakše povredio osamnaestogodišnju Subotičanku.\nOn i još jedan muškarac, za kojim policija intenzivno traga, sumnjiče se da su nedaleko od centra grada presreli devojku i počeli da je vuku, ali ona je uspela da se otrgne i prijavi pozorniku koji je bio u blizini.\nPovređena devojka je prevezena u bolnicu gde su joj konstatovane lake telesne povrede, dok je policija ubrzo uhvatila osumnjičenog.\nM. A. je određeno zadržavanje do 48 sati nakon čega će, uz krivičnu prijavu, biti priveden Osnovnom javnom tužilaštvu u Subotici, navodi se u saopštenju za javnost Policijske uprave Subotica.\nBakić: Jako je važno nadzirati kritične tačke u gradu\nTim povodom, reagovao je danas i gradonačelnik Subotice Stevan Bakić, ističići da je „jako važno da se kritične tačke u gradu posebno obezbede i dodatno nadziru od strane MUP-a“.\n„Naša policija preduzela je u prethodnom periodu više uspešnih akcija kontrole nelegalnih migranata u Subotici i velike grupe su, u nekoliko navrata, vraćane nazad u migrantske centre na jugu zemlje. Izražavamo punu podršku radu Policijske uprave u Subotici, uz naglašavanje važnosti pronalaženja i lišavanja slobode drugog napadača na našu sugrađanku, a njoj i njenoj porodici pružićemo punu podršku da se posledice traume koju je doživela prevaziđu“, navodi se u pisanoj izjavi gradonačelnika.\nMigranti Policijska uprava Subotica Stevan Bakić


Eko straža: Četvrti protest za bezopasan vazduh 30. januara - SRDA\nEko straža: Četvrti protest za bezopasan vazduh 30. januara\nEko straža najavila je priotest koji će biti održan u nedelju, 30. januara 2022. na Terazijama sa početkom u 16 časova, a nakon obraćanja govornika prošetaće se do Vlade Republike Srbije gde će simbolično biti upaljene sveće za sve sugrađene koji su nas napustili prethodne godine zbog zagađenja.\n– Prvi protest je održan 10. januara 2022. godine i do dana današnjeg Vlada Srbije nije nas udostojila bilo kakvog odgovora. Eko Straži nije namera da se bavi politikanstvom i zbog toga smo se obratili sa konkretnim zahtevima, predali ih na pisarnici i očekivali smo samo poziv na dijalog – kažu iz Eko straže.\n– Očekivati je da će sledeći 4. protest, koji će biti miran, porodičan, takođe biti ignorisan kao i prva tri. Svake godine od zagađenog vazduha u Srbiji (po izveštaju Evropske agencije za zaštitu životne sredine) umre 15.000 ljudi, oko 40 do 50 dnevno i ne smemo da dozvolimo da nas Vlada večito ostavlja bez odgovora, a da mi beskonačno\nzakazujemo proteste – upozorava Eko straža.\nEko straža kaže da će iz tog razloga protest koji će se održati u nedelju će imati samo jedan zahtev sa prethodnog spiska i da Vladi daju 72 sata da odgovori pozitivno na njega. U suprotnom, biće prinuđeni da radikalizuju protest.\nEko straža kaže da je jedini zahtev koji imaju izmena i implementacija već postojećeg Zakona o zaštiti vazduha.\nObaveštavanje javnosti u slučaju prekoračenja koncentracija, Član 23\nKad se prekorači koncentracija o kojoj se izveštava javnost utvrđena aktom iz člana 18. stav 1. ovog zakona ili koncentracija pojedine zagađujuće materije opasne po zdravlje ljudi, Ministarstvo, nadležni organ autonomne pokrajine i nadležni organ jedinice lokalne samouprave, dužan je da obavesti javnost putem radija, televizije, dnevnih novina, interneta i/ili na drugi pogodan način.\nUmesto dela i/ili gde sada nadležni informišu javnost jedino preko sajta Agencije za zaštitu životne sredine, a koji nije pristupačan niti javnost uopšte zna za njega, tražimo preformulisanje dela i/ili tj. da zakonodavac formuliše tačan način na koji će javnost biti obaveštena i da to bude lokalna i nacionalna televizija, navode u Eko zaštiti.\nTraže da ovaj zakon bude primenjen na sledeći način:\nda se na lokalnim televizijama lokalnih samouprava u trenutku povišenih vrednosti i u kategorijama zagađen i jako zagađen vazduh, pojavi indeks kvaliteta sa vrednostima i određenom bojom u uglu ekrana, kao i da se u okviru lokalne vremenske prognoze u vestima i dnevniku pročita stanje o trenutnom stanju kvaliteta vazduha,\nda se na nacionalnoj televiziji RTS1 u uglu ekrana pojavi indeks kvaliteta vazduha u odgovarajućoj boji za gradove koji imaju satne vrednosti u kategorijama zagađen i jako zagađen, sa nazivom grada, a ukoliko gradova ima više, da se indeksi smenjuju na nekoliko sekundi,\nda se u dnevniku i na vestima RTS1, uz vremensku prognozu, pročita trenutno\nstanje kvaliteta vazduha u Republici Srbiji.\nEko straža izveštavanje o kvalitetu vazduha protest zagađenje vazduha Zakon o zaštiti vazduha


Migrantska kriza ponovo trese USK, migranti zapalili šatore i otišli - BIGportal.ba\nMigrantska kriza na području Unsko-sanskog kantona doživjela je danas novu kulminaciju nakon što je odlukom Međunarodne organizacije za migracije (IOM) raspušten kamp Lipa, poslije čega su migranti zapalili šatore u kojima su boravili.\nRadi se o organizaciji koja je upravljala tim kampom i brinula o 1.200 migranata koji su tamo bili smješteni, a nakon nekoliko najava i odlaganja, donijeli su odluku o konačnom zatvaranju.\nKada je migrantima podijeljen posljednji obrok, oni su iz revolta počeli paliti šatore, pa je buknuo veliki požar.\n“Četiri šatora u kojima su spavali migranti u potpunosti su izgorjela. Intervencijom policije i vatrogasne jedinice preostala imovina je spasena, a ono što je ipak najvažnije jeste da u ovom incidentu niko nije povrijeđen”, istakao je Ale Šiljdedić, portparol MUP-a USK.\nOn je potvrdio kako su migranti napustili ovaj lokalitet te da je sada nastao veliki sigurnosni problem s kojim se policija mora uhvatiti u koštac.\nIstovremeno dok se odvijala drama u Lipi, održana je vanredna sjednica Skupštine USK, na kojoj se raspravljalo o zahtjevu Ministarstva sigurnosti BiH i međunarodnih organizacija da se ponovo otvori kamp “Bira” te tamo izmjeste migranti iz Lipe.\nDonesen je jednoglasan zaključak da se neće dozvoliti ponovno otvaranje ovog kampa, koji se nalazi u gradskom području. Podsjećamo da je “Bira” ispražnjena prije nešto više od dva mjeseca.\n“Ne možemo dozvoliti ponovnu koncentraciju migranata u urbanoj zoni Bihaća jer odranije imamo negativna iskustva, a rizici sigurnosne i zdravstvene prirode su ogromni”, kazao je premijer USK Mustafa Ružnić.\nTakođer, Skupština je usvojila i druge odluke kojima su uglavnom potvrđeni raniji zaključci i mjere koje su ovdašnje vlasti donosile kada je riječ o migrantskoj krizi, a od Ministarstva sigurnosti BiH zatraženo je i da se centar “Miral” u Velikoj Kladuši isprazni, mada nije precizirano gdje bi se migranti koji borave u njemu izmjestili. Ispred “Bire” se okupio značajan broj građana Bihaća, animiranih putem društvenih mreža s ciljem da spriječe eventualni dolazak migranata i otvaranje centra. Oglasilo se i Ministarstvo sigurnosti BiH te istaklo kako je u intenzivnoj komunikaciji s lokalnim i međunarodnim institucijama u traženju rješenja za novonastalu situaciju.\n“S obzirom da prve informacije govore da se radi o namjernoj paljevini, Ministarstvo sigurnosti BiH traži da se provede hitna istraga i utvrde tačni uzroci požara, kojim su dovedeni u opasnost životi više od hiljadu osoba koje su tu boravile”, navodi se u saopćenju ovog ministarstva.\nIstiču kako dosad nije bilo političke volje da se riješi problem smještaja migranata, te izražavaju žaljenje što nadležne institucije u USK nisu prihvatile mogućnost da se migranti privremeno izmjeste u “Biru” dok se kamp Lipa ne opremi boljim uslovima. Prema procjenama policije, nakon raspuštanja Lipe bez smještaja je sada više od 3.000 migranata koji se nalaze na otvorenom.\nSvi milioni u “prevari” Ertela, Real, Istanbul i muk u Barseloni


O čemu maštaju deca u Srbiji? - Školarci\nPre 25 godina deca su maštala da lete u kosmos i istražuju druge civilizacije, da putuju čitavim svetom i upoznaju druge kuture, a sada su to deca koja putuju da bi se kupala u lepim bazenima, boravila u skupim hotelima, bila slavna, uživala razna materijalna dobra.\nŠta roditelji treba da znaju i urade pre polaska u prvi razred?\nAnaliza Instituta za pedagoška istraživanja (IPI) pokazala je da su upravo to vrednosti o kojima danas mladi maštaju, rekla je Tanjugu direktorka IPI Jasmina Šefer i istakla da je kod đaka opao značaj vrednosti istraživanja i interesovanja za prirodne nauke. Svi me poznaju, sreću me na ulici, traže autogram, pila bih kafu sa Anđelinom Džoli, imao bih puno para i živeo u luksuznoj kući – odgovori su dece koja su učestvovala u istraživanju IPI na temu “O čemu najčešće sanjarim”.\nSaradnici instituta su pre 25 godina uradili analizu o istom pitanju, i tada i danas deca se identifikuju sa ličnostima koje se bore za pravdu. Danas su, međutim, heroji slavne i bogate ličnosti, a nekada su to bili istraživači, putnici koji otkrivaju svet, rekla je Šefer, dodajući da je pre četvrt veka u odgovorima bilo puno ideoloških odgovora koji su se vezivali za patriotizam u socijalističkom uređenju, čega danas nema.\nIstraživač-saradnik IPI Jelena Pavlović smatra da je zaokret nastao zbog promovisanja potrošačke, materijalne kulture, u kojoj je kult slave veoma važan, navodeći da odgovornost dele mediji, škola, nastavnici i roditelji. Dečja mašta, kako kaže, ne nastaje u nekom socijalnom vakumu, deo je opšte kulture, i dovoljno je samo da pogledamo medije u kojima je dominantna predstava o slavnim ličnostima, značaju materijalnog, kao aktuelnom kultrunom obrascu. Školska deca nisu motivisana za prirodne nauke, udžbenici nisu zanimljivi, nastava prirodnih nauka ne podstiče dečju radoznalost.\nTakođe, tu je i problem obrazovanja nastavnika koji predaju pririodne nauke, rekla je Pavlovićeva dodajući da se budući nastavnici na svojim fakultetima ne obrazuju za pedagoge nego za naučnike, te da ne mogu na lak i razumljiv način da prenesu deci interesovanje za prirodne nauke.\nAko ne bude pomaka u razgovorima sa Vladom, spremamo ozbiljan štrajk za oktobar!\nDirektorka Šefer istakla je da odrasli, nastavnici i roditelji neverbalno podstiču ovakve vrednosti, jer su i oni kao i deca deo šireg sistema u kojem vlada kult slave. “To su trendovi koji nisu samo ovde prisutni, to je novo vreme”, rekla je Šefer i dodala da u Evropi sve više ima projekata koji treba da motivišu mlade ljude da upišu prirodne nauke.\nSada su, kako kaže, svi menadžeri i uskoro neće biti onih koji stvaraju proizvode oko čije prodaje će menadžeri da se angažuju.


► Protest separatista u Kataloniji zbog posete španskog kralja\nFoto: AP/Marc Brugat\nStotine pristalica katalonske nezavisnosti protestovalo je danas zbog posete španskog kralja Felipea VI i kraljice Leticije severoistočnom regionu, u okviru turneje po zemlji koja ima za cilj jačanje morala u borbi sa pandemijom koronavirusa.\nPoseta je usledila posle sve većih medijskih izveštaja koji optužuju Felipeovog oca, bivšeg kralja Huana Karlosa I, da je navodno sakrio milione neoporezovanih evra u of-šor fondovima.\nTužioci Vrhovnog suda Španije istražuju da li je bivši kralj Huan Karlos primio milione dolara od Saudijske Arabije tokom izgradnje brze železnice koja je bila poverena španskom konzorcijumu.\nTaj skandal najnoviji je u nizu za špansku kraljevsku porodicu. Huan Karlos je posle nekoliko skandala prepustio presto svom sinu Felipeu VI, i kada je nakon četiri decenije vladavine izgubio zaštitu koju mu je garantovao španski ustav kao šefu države.\nFelipe VI odrekao se očevog nasledstva zbog njegovih navodnih finansijskih malverzacija i ukinuo mu godišnju apanažu.\nU takvoj atmosferi, kraljevski par je odlučio da poseti svih 17 regiona u Španiji sa ciljem da iskažu podršku građanima i ekonomiji, koja se oporavlja od prvog talasa pandemije.\nTurneja po Kataloniji bila je planirana za prošlu nedelju, i kraljevski par je trebalo da poseti Barselonu i još nekoliko gradova, ali kraljevska palata je saopštila da se poseta odlaže zbog porasta broja zaraženih u regionu glavnog grada.\n"Da li su kralj i kraljica ovde da promovišu turizam? Ono što promovišu je odbojnost"', rekla je demonstrantkinja Marta Marti. "Znaju da ih ne želimo. Ali došli su ovde da testiraju naše strpljenje."\nNapetosti između pristalica nezavisnosti Katalonije i centralnih vlasti kulminirale su krajem 2017. godine, kada je u Kataloniji, severoistočnom i najbogatijem regionu Španije, u kojem živi 7,5 miliona ljudi, što je 15 odsto španske populacije i 20 posto udela u ukupnoj ekonomiji zemlje, održan referendum uprkos zabrani vlade.\nGlasanje je praćeno hapšenjem i odvlačenjem ljudi s birališta, kao i zaplenom izbornog materijala. U sukobima s policijom koja je upotrebila i gumene metke povređeno je više od 800 ljudi.


Predstavnici Turner Internacional, jedne od najvećih svetskih građevinskih kompanija, i Atlas grupe potpisali su ugovor o formiranju zajedničke firme Turner South-East Europe, koja počinje da radi 1. septembra.\nPredsednik kompanije Turner Internacional Nik Biloti i potpredsednik Tomas Mekol bili su gosti predsednika Atlas grupe Duška Kneževića.\nPrvi projekat zajedničke firme je izgradnja novog modernog Expo centra i Vidham hotela na lokaciji sadašnjeg Jadranskog sajma u Budvi. U Beogradu će kompanija raditi projekat poslovnog centra Atlas grupe pored Airport city-ja.\nTurner Constructions, sa sedištem u Njujorku, osnovana je pre 109 godina i vodi gradnju najvećih projekata širom sveta, vrednih 20 milijarde USD. Turner je upravljao gradnjom najvećih zgrada u svetu: Burj Khalifa u Dubaiju, visokog 828 metara, Taipei 101 na Tajvanu, hotel Emirates Palace…\n#atlas gupa #budva #dusko knezevic #expo centar #Nik Biloti #Tomas Mekol #turner internacional #Turner South-East Europe\nOvi preseci dimnjaka svedoče o akrobatskim veštinama Deda Mraza\nObuka za komisiju za rešavanje sporova


Deset protivmere za unapređivanje Elrondovom zavarena posuda pod pritiskom - znanja - Jingjiang Jinlun mašinu Manufacturing Co., Ltd\nDeset protivmere za unapređivanje sposobnosti zavarene pritisak plovila\n((L) za automatizovano za varenje lokaciju trebalo dati malo pažnje. Jer sa stanovišta trend, pored velikog obima transporta ograničenja, uređaj će dovesti do zavarivanja rad unutar fabrike, će neki biti prebačeni na gradilistu. Jadni operativnom okruženju spot aparati za zavarivanje, kao što su ne koristite automatsko za varenje tehnologiju, plovak nivoa kazaljka će ograničiti glatko odvijanje rad drugog.\n(2) prema stvarni posao, mogućoj uvođenje brojnih naprednih zavarivanje oprema, efikasno koristiti zavarivanja procese, smanjite troškove i poboljša efikasnost.\n(3) da se ubrza CO: MIG aplikacija od pritiska plovilo za zavarivanje, mnogo pre nego za varenje osnovnog posla za promovisanje upotrebe efikasan, Niskobudžetna CO: gas zaštićeni luk za zavarivanje.\n(4) pripremnih radova za zavarivanje, kao materijal tačnost, beveling kvaliteta, postavite da viši zahtevi za kvalitet. Kao što je CNC rezanje, beveling mašinska obrada, automatsko peer grupe. Pa unapred pripremnih radova za proširenje pokrića za varenje automatske tehnologije da postavimo čvrstu podlogu.\n(5) da aktivno učestvuju u nove tehnologije, nove tehnologije istraživanja i razvoja, u središtu pritisak posuda za zavarivanje tehnologiju, zauzimaju na uzvisini.\n(6) da budem u toku nove trendove u materijale za posuda pod pritiskom, i učvrsti istraživanje Zavarljivost.\n(7) u kombinaciji sa relevantnim istraživački instituti, koristeći kompjuterske tehnologije razvijen za pritisak plovilo prerađivačke industrije, zavarivanje stručnjak sistema, kao što je računar-aided proces procene, kompjuter-aided za varenje kontrole kvaliteta, kompjuter-aided priprema za varenje tehnologije.\nPar: Tee proizvodni proces\nSledeći: Veliki kovanja industriji potrebni da biste rešili probleme u budućnosti


samo akreditovani predstavnici medija moći će da prate i izveštavaju sa predstojećeg WTA turnira koji će biti održan u Beogradu. Upite za akreditaciju šaljete na mejlove tamara.ivankovic@represent.rs i ana.jovanovic@represent.rs\nNakon dobijenog mejla potvrde da vam je odobrena akreditacija, pratite samo instrukcije.\nProcedure za ulazak na terene biće kao i za Serbia Open.\nAkreditacije će se preuzimati kod akreditacionog centra, biće jednodnevne.\nPo dolasku ispred akreditacionog centra (na parkingu ispred SC Milan Gale Muškatirović), predstavnici medija kontaktiraće osobe koje će biti zadužene za podršku tokom celog turnira i koje će im dati akreditacije, koje se po izlasku iz TC Novak vraćaju.\nTeniserke na Serbia ladies open biće dostupne za izjave i intervjue isključivo kroz online format.\nNakon odobrenja akreditacije, medijima će biti prosleđene i detaljne procedure za praćenje WTA Serbia Ladies Open turnira.


VALJEVO VRTIĆ POSKUPEO, GRADI SE NOVO OBDANIŠTE\nsreda, 07 mart 2018 11:54\nCena boravka mališana u valjevskim vrtićima od ovog meseca veća je za 720 dinara, ali i sa novom cenom od 5.080 dinara mesečno za celodnevni boravak, usluga Predškolske ustanove “Milica Nožica” je među najjeftinijima u Srbiji.\nDirektor ustanove Zlatomir Marković objašnjava da je odluku o posklupljenju doneo Grad kao osnivač obdaništa, postupajući po odluci nadležnog ministarstva.\n- Ako imamo u vidu da je radno vreme vrtića od 6 do 16 časova, da tokom dana mališani imaju obezbeđenu kompletnu medicinsku negu, tri obroka, spavanje i vaspitno-obrazovni rad, povećanje cene zaista nije veliko – kaže Marković.\nDa je cena usluge vrtića bila povoljna, pokazuje i statistika već godinama da gotovo uvek više od 200 mališana ostane ne upisano zbog velike zainteresovanosti a nedovoljno kapaciteta.\nMarković, međutim, kaže da je cilj ustanove da 1. septembra sledeće godine sva deca koja konkurišu budu upisana, jer počinje proširenje vrtića "Bambi" u najvećem stambenom Naselju Oslobodilaca Valjeva.\n- Reč je o projektu vrednom 180 miliona dinara, koji se većinom finansira iz budžeta Vlade, dok Grad učestvuje sa 12 miliona dinara. Proširenjem i dogradnjom ćemo dobiti 2.300 kvadrata bruto površine, koji će imati 14 novih soba, lift za decu s posebnim potrebama i moći će da primi, zavisno od uzrasne grupe i normativa, od 250 i 280 dece – kaže direktor Predškolske ustanove.\nS obzirom na praktično novi valjevski vrtić, kako kaže, to će sem rešenja smeštaja predškolaca značiti i otvaranje najmanje novih 30 radnih mesta, od vaspitača i medicinskih sestara do tehničkog osoblja.\nExtra dodatne zarade!


Komisija UN analizira vesti o napadu na skladište DAEŠ-a u Siriji - 14.04.2017, Sputnik Srbija\nKomisija UN analizira vesti o napadu na skladište DAEŠ-a u Siriji\nNezavisna komisija Ujedinjenih nacija za istragu u Siriji proučava informacije o napadu međunarodne koalicije na čelu sa SAD na skladište u Dejr el Zoru, u... 14.04.2017, Sputnik Srbija\nvesti, svet, sirija, dejr el zor, ujedinjene nacije, daeš\n© AFP 2021 / AHMAD ABOUDUništene zgrade u istočnom sirijskom gradu Dejr el Zor\nNezavisna komisija Ujedinjenih nacija za istragu u Siriji proučava informacije o napadu međunarodne koalicije na čelu sa SAD na skladište u Dejr el Zoru, u kojem su teroristi DAEŠ-a, prema navodima sirijskih vlasti, čuvali hemijske supstance, saopštio je portparol Saveta UN za ljudska prava Rolando Gomez.\nKomanda sirijske armije u četvrtak je saopštila da je napad koalicije pod okriljem SAD na štab i skladišta DAEŠ-a u oblasti Džalta kod grada Dejr el Zor doveo do trovanja stotina ljudi.\nPrema navodima sirijskog Generalštaba, od trovanja su stradale stotine terorista i civila.\nSAD demantuju napad na skladište DAEŠ-a, Rusija poslala dronove\n13 April 2017, 15:11\n„Nezavisna komisija proučava informacije o ovom incidentu… Komisija predlaže da se istraže sva narušavanja ljudskih prava i međunarodnog humanitarnog prava, koji se događaju tokom oružanog sukoba u Siriji, nezavisno od toga ko ih je počinio“, rekao je Gomez.\nPrema njegovim rečima, komisija istražuje sve situacije u kojima napad bilo koje sukobljene strane izazove smrt ili ranjavanje civila.\nGomez je podsetio da je stav komisije da kriza u Siriji nema vojno rešenje. „Svaka vojna eskalacija samo će pojačati stradanja civila i umanjiti njihovu bezbednost“.\nNapad na skladište u oblasti Džalta, prema navodima vojske, izveden je u sredu između 17.30 i 17.50 po lokalnom vremenu.


Vukadinović: Trebalo bi zvati opozicionare u jutarnji program - Politika - Dnevni list Danas\nPočetna » Vesti » Politika » Vukadinović: Trebalo bi zvati opozicionare u jutarnji program\nUčesnici emisije "Upitnik" nakon verbalnog duela za Danas\nVukadinović: Trebalo bi zvati opozicionare u jutarnji program\nJ. L. - S. Č.04.02.2021. 12:09\nMediji naklonjeni vlasti bi trebalo da zovu opozicione prvake u jutarnje programe, jer su oni glavni pokretači stvaranja javnog mnjenja, ali i spinovanja, dok bi mediji naklonjeni opoziciji trebalo da prave debatne emisije.\nOvo kažu za Danas Đorđe Vukadinović i Nebojša Krstić nakon verbalnog duela koji su imali na RTS-u.\nVukadinović, urednik Nove srpske političke misli, ističe da nema sumnje da su sučeljavanja i dueli važni bez obzira koliko su možda mučni i za one koji učestvuju u njima, a verovatno i za gledaoce.\nPo njegovim rečima, dobri su i kao pokazna vežba kako bi trebalo da izgledaju sučeljavanja, kada su pozitivan primer, ali i suprotno, kada izgledaju onako kako ne treba.\nPrema njegovom utisku, moguće je da je sučeljavanje u kome je on učestvovao sa Nebojšom Krstićem bliže ovom drugom primeru.\n„O utisku i umetničkom dojmu, ja kao učesnik ne mogu i neću da sudim, iz mog ugla gledano važno da se čuje opoziciona poruka i na najgledanojoj televiziji u Srbiji, makar i uz pokušaje novinara voditelja da buda poklopljena i preklopljena, i uprkos upadicama sagovornika.“\n– Ima onih koji smatraju da opozicija ne bi trebalo da učestvuje u tim televizijskim duelima. Razume se da se ja sa tim ne slažem, ali isto tako, to ne znači da opozicija treba da prihvati simbolične medijske mrvice koje joj dobaci vlast. Naprotiv, treba učestvovati i zastupati vrednosti pluralizma i dijaloga. Baš onako kako sam rekao i u toj emisiji pola u šali pola u zbilji „a što ne zovete Đilasa u prelistavanje štampe“. Odgovor na pitanje u koje sam postavio u šaljivom tonu „zašto Đilas ne bi gostovao u vašem jutarnjem programu“, značajno je, jer se time otvara problem pristupa svim segmentima informativnog programa. Jer, kao što znamo, opozicioni prvaci teorijski i završe u emisijama poput „Upitnika“ koje se uglavnom emituju uveče i u kojima se nadvikuju. Međutim, opozicioni prvaci se nikada ne pojavljuju u jutarnjim televizijskim programima, jer ti programi predstavljaju glavni levak i glavni protok kroz koji se spuštaju spinovi i razvija i odvija propaganda vlasti u širem smislu u Srbiji. Nije slučajno što i sam Aleksandar Vučić, koji ima televizijska obraćanja kad i koliko hoće, ipak veoma voli da gostuje u jutarnjim TV programima, zaključuje Vukadinović za Danas.\n– Pošto sam učestvovao u prekjučerašnjem „Upitniku“ na Radio-televiziji Srbije, ne bih da odgovorim da li je baš ta emisija bila korisna za javni interes, da ne bih bio ili pretenciozan ili lažno skroman, ali, principijelno, korisno je imati emisije u kojima se sučeljavaju stavovi i polemiše na važne društvene i političke teme. I to ne samo na javnim servisima, već u svim medijima. Da bi se sučeljavala različita mišljenja, nije nužno da učesnici budu isključivo samozvani lideri kupljenih stranaka koje postoje samo na papiru, važnije je da gosti budu relevantni ljudi iz različitih oblasti života koji su u stanju da artikulišu svoj stav na civilizovan način i koji se bore argumentima, a ne etiketama, uvredama i pretnjama, bez obzira da li su stranački organizovani ili ne. Što ne znači da mi smetaju i stranačke debate tipa „Reč na reč“, na RTS, dapače. Zato se pitam šta tzv. „nezavisne“ medije sprečava da prave emisije debatnog karaktera, već gotovo isključivo zovu one koji potvrđuju njihovu političku agendu, kaže pak Nebojša Krstić, makretinški stručnjak.\nDragan Đilasemisija upitnikjutarnji programNebojša KrstićopozicijaRTSĐorđe VukadinovićBeograd


Arsenal počeo pregovore sa Wolfsburgom – Zvanični klub navijača Arsenala iz BiH\nArsenal počeo pregovore sa Wolfsburgom\nHome › Vijesti › Glasine › Arsenal počeo pregovore sa Wolfsburgom\n5. Juna 2009. Komentari isključeni za Arsenal počeo pregovore sa Wolfsburgom Glasine Redakcija\nArsene Wenger je navodno započeo pregovore sa Wolfsburgom oko prelaska Edina Džeke u Arsenal.\nArsenal je tako ušao u utrku sa Manchester Cityem za ovog sjajnog napadača.\nPočetna ponuda za ovog napadača navodno iznosi 12 milliona funti.-obavio je danas Dialy Mail\nWenger vjeruje da će se Džeko odlučiti za Arsenal, jer Topnici za razliku od Citya redovno igraju u Ligi Prvaka.\nDžeko je postigao 26 golova u 32 utakmice Bundeslige čime je uveliko pomogao svom klubu da osigura prvu titulu prvaka Njemačke u klupskoj historiji.\nBez obzira što mu je tada Manchester City nudio mnogo veću platu od Wolfsburga Džeko se odlučio da iz Teplica pređe u ovaj Njemački klub.Zahvaljujući svojim dobrim igrama u Bundesligi postao je interesantan i Arsenu Wengeru.\nWolfsburg je za Džeku Češkim Teplicama platio oko 2,5 milliona eura,ali ovaj mladić je od tada tako dobro napredovao da su ga na stadionu pratili mnogui skauti među kojima je bio i Steve Rowley glavni skaut Arsenala.\nGlavni sponzor Wolfsburga je Volskwagen, tako da nisu pod finansijskim pritiskom da pod hitno moraju prodati Džeku,ali ipak Arsenalova ponuda zvuči primamljivo.\nDžeko je od strane igrača iz Bundeslige proglašen najboljim igračem u Bundesligi.\nNjegov potencijalni dolazak na Emirates ne bi ostavio ravnodšnim ostale napadače Arsenala,jer bi se sa Džekom povećala konkurencija za mjesto u napadu Arsenala.


Poznata imena svih HDZ-ovih ministara i zamjenika u Savjetu ministara\nFoto: Arhiva/Ilustracija | Poznata imena svih HDZ-ovih ministara i zamjenika u Savjetu ministara\nN.N. 09.12.2019 10:41\nSARAJEVO - Aktuelni ministar finansija i trezora BiH Vjekoslav Bevanda, kao i trenutni ministar pravde BiH Josip Grubeša i u ovom mandatu zadržaće se na istim pozicijama u Savjetu ministara.\nPrema informacijama "Večernjeg lista", HDZ BiH će za ministarku civilnih poslova BiH predložiti Ankicu Gudeljević, nekadašnju ambasadorku BiH u Berlinu koju je opozvao Željko Komšić nakon preuzimanja dužnosti člana Predsjedništva BiH.\nHDZ BiH će svoj kadar postaviti i na tri pozicije zamjenika ministara.\nAktuelni zamjenik ministra spoljnjih poslova BiH Josip Brkić će ostati će na istoj poziciji, dok će dosadašnji zamjenik ministra bezbijednosti BiH Mijo Krešić biti imenovan za zamjenika ministra odbrane BiH.\nInače, Krešić je na prošlogodišnjim izborima dobio mandat u Predstavničkom domu Parlamenta FBiH, što znači da će se nakon imenovanja u Savjetu ministara morati povući sa zakonodavne funkcije, prenosi Klix.\nZa zamjenicu ministra spoljnje trgovine i ekonomskih odnosa BiH biće imenovana članica Predsjedništva HNS-a BiH i počasna predsjednica HSS-a BiH Ljiljana Lovrić. Ona je u aktuelnom mandatu obnašala dužnost šefice kabineta zamjenika ministra spoljnje trgovine i ekonomskih odnosa BiH.\nŠto se tiče drugih ministarstava, već je poznato da će za novog ministra spoljnje trgovine i ekonomskih odnosa BiH biti imenovan Staša Košarac iz SNSD-a, a da će za novog ministra prometa i komunikacija BiH biti postavljen Vojin Mitrović, takođe funkcioner SNSD-a.\nOstaje nepoznato ko će u narednom periodu obnašati dužnost ministra za ljudska prava i izbjeglice BiH.\nSNSD je u Savjetu ministara BiH dobio pozicije zamjenika ministara u Ministarstvu odbrane BiH, Ministarstvu bezbijednosti BiH i Ministarstvu civilnih poslova BiH.\nNova ministrica spoljnjih poslova BiH biće Bisera Turković iz SDA, dok će novi ministar odbrane BiH biti Sifet Podžić iz DF-a.\nPozicija ministra bezbijednosti BiH pripala je SBB-u, koji će danas na organima stranke odlučiti da će novi ministar bezbijednosti BiH biti Fahrudin Radončić ili Ismir Jusko.\nOve tri stranke podijeliće mjesta zamjenika ministara u Ministarstvu pravde BiH, Ministarstvu finansija i trezora BiH, Ministarstvu za ljudska prava i izbjeglice BiH i Ministarstvu prometa i komunikacija BiH.\nSavjet ministara Imenovanja Kandidati\nNastavak suđenja za silovanje srpkinje u Zvorniku u ponedjeljak


20.02.2018. 21:05h 21.02.2018. 00:02h\nOd 75 pesama koje su stigle na konkursu, žiri RTS je odabrao 17 i one se nadmeću večeras u Sava centru za prestižno priznanje. Među učesnicima je mnogo poznatih imena, ali i nova mlada lica muzičke scene.\nPublika i petočlani žiri će raspodeliti glasove po principu 50:50. Sav prihod od SMS poruka tokom "Beovizije 2018" biće preusmeren za sprovođenje integrisane, sveobuhvatne Nacionalne kampanje RTS "Rak je izlečiv".\nVoditelji takmičenja su Kristina Radenković, Dragana Kosjerina, Branko Veselinović i Aleksandar Stojanović.\nSanja Ilić se zahvalio supruzi koja je zajedno sa njim komponovala pesmu "Nova deca" i dodao:\n"Mi smo gledali naš nastup u "Zelenoj sobi" i osećali smo se kao da smo već u Lisabonu", rekao je Sanja Ilić kom su se pridružili članovi "Balkanike" na sceni.\nNajviše glasova publike, ali i žirija dobila je grupa Sanja Ilić i Balkanika, i oni će u Lisabonu predstavljati Srbiju na Evrosongu 2018. godine.\nSvi glasovi žirija se sabiraju i pretvaraju u poene, a evo kako izgleda tabela:\nVojkan Borisavljević je najviše glasova dao pesmi pod brojem 6. "Nova deca", dok je Ivana Peters svojih 12 poena dala pesmi "Ni Sunca, ni meseca". Dušan Alagić je 12 poena dao pesmi "Nova deca", a Dejan Petrović je najviše bodova dao pesmi "Pesma za tebe". Željko Vasić dao 12 poena pesmi "Nova deca".\nČlanovi stručnog žirija su: Dejan Petrović, Vojkan Borisavljević, Ivana Peters, Dušan Alagić i Željko Vasić, a glasali su za svoje omiljene pesme.\nTijana Bogićević je Srbiju na pesmi "Evrovizije" 2017. godine predstavljala pesmom "In too deep", koju je izvela večeras.\nŽak Hudek je 2017. na Evroviziji predstavljao Hrvatsku, a izveo je svoju pesmu "My friend".\n2016. godine, Sanja Vučić nas je predstavljala na "Evroviziji" pesmom "Goodbye" (engl. Doviđenja), a sada je izvela svoju numeru.\nNenad Knežević Knez, koji nema favorita, otpevao je pesmu "Adio".\nBojana Stamenov osvojila je fanove u Beču pesmom "Beauty never lies", kada je bila predstavnik Evrovizije 2015. godine.\nSergej Ćetković je publiku podsetio na pesmu "Moj svijet".\nNekada su bile "Moje tri", a sada imaju svoje solo karijere. Mirna Radulović, Sara Jovanović i Nevena Božović su se večeras udružile u numeri "Ljubav je svuda".\nMilan Stanković se, za razliku od nekadašnjeg nastupa u narodnoj nošnji, sada pojavio u "hipsterskom" stilu i otpevao "Ovo je Balkan".\nRegina je izvela svoju pesmu "Bistra voda".\nPubliku je zabavio i muzičar Marko Kon pesmom "Cipela", a dobio je gormoglasan aplauz.\nJelena Tomašević koja se takmičila na pesmi "Beovizije" 2008. godine je započela revijalni deo pesmom "Oro", a pojavila se u pripijenoj crvenoj haljini.\nU "Zelenoj sobi" je zapevala i voditeljka Kristina Radenković, pobedničku pesmu Evrovizije 2007. godine - "Molitvu" sa polubratom Marije Šerifović. Voditelji su poželeli sreću takmičarima.\nSvi takmičari "Beovizije" završili su sa predstavljanjem, a glasanje putem SMS vrši se tako što ćete upisati broj pesme koja vam je favorit na broj 5556. Poruka košta 36 dinara sa PDV i važi za sve mobilne mreže u Srbiji. Broj poruka koje možete poslati sa jednog broja je 20. SMS glasanje traje 15 minuta.\nBiber i DJ Niko Bravo su se na sceni pojavili u eksecentričnim stajlinzima, a nastupili su pesmom "Svatovi". Ovo je ujedno i poslednji nastup takmičara večeras.\nOsmi vazduh i Drugari je grupa koja je izvela pesmu "Probudi se".\n"Raybass" oslonila se na muziku osamdesetih godina, a izveli su numeru "Umoran".\nPolubrat Marije Šerifović, Danijel Pavlović je nastupio uz pesmu "Ruža sudbine".\nLord se predstavio pesmom "Samo nek se okreće", koji je na sceni napravio atmosferu kao u starim kafanama.\nSaška Janković je tri puta nastupala na pesmi "Evrovizije" kao prateći vokal, a večeras je nastupila pesmom "Pesma za tebe".\nOna je u toku samog nastupa dobila aplauz publike.\nNajmlađi takmičar na "Beoviziji 2018" je Igor Lazarević koji je na nastupu svirao gitaru, otpevao je pesmu "Beži od mene".\nDušana smo na kraju nastupa pitali kako je zadovoljan, a evo kakav odogovor je dao.\n"Ja sam zadovoljan, zdravlje me nije izdalo, emocija me nije izdala. Ne bavim se prognozama, već isključivo muzikom. Ne očekujem pobedu", rekao je pevač.\nDušan Svilar svima je poznat iz takmičenja u "Zvezdama Granda" a večeras je otpevao baladu "Pod krošnjom bagrema".\nLana i Aldo nastupili su rok pesmom "Jača od svih", a modne kombinacije koje su odabrali su bile veoma neobične.\nVoditeljka Dragana je svom kolegi Aleksandru otkrila odakle potiče naziv "Zelena soba" gde predstavnici koji su završili nastupe odmaraju.\n"Zelena soba" postojala je kako bi glumicima i umetnicima bilo prijatnije nekada je bila zelena i puna zelenih biljaka, u Šekspirovo vreme. Tako nije sada, ali održao se naziv", rekla je Dragana.\nBoris Režak je sve iznenadio kada otpevao kompoziciju "Vila" s obzirom da su njegove pesme pretežno balade.\nKatarina Sotirović pojavila se na sceni u kratkoj haljini sa šljokicama, a sa svojim bendom Koktel Balkan izvela je pesmu "Zato".\nSpoj tradicionalnog i modernog izvela je grupa Balkanika i Sanja Ilić, pesmom "Nova deca".\nIvan Kurtić nastupio je sa pesmom "Ni Sunca ni meseca", koji je spojio zvuke harmonike uz ples balerina.\nSrđan i Emil su se predstavili pesmom "Bar da znam".\nMaja Nikolić koja ima 26 festivalskih nagrada, sada se predstavila pesmom "Zemlja čuda".\nDugo se spekulisalo o Majinom kostimu pred Beoviziju, a ona je na sceni nosila kostim sa šljokicama, a pesmu je upotpunio i nastup četiri muškarca.\nPosle grupe Sevdah bejbi, pesmu "Nema te" izveli su Beti Đorđević i Rambo Amadeus.\nOni su neobičnom kombinacijom glasova oduševili publiku na samom početku i pokupili ".\nPrva je nastupila grupa Sevdah bejbi sa pesmom "Hajde da igramo sada".\nHor RTS i ansambl je izveo pobedničku pesmu Evrovizije 2007. godine "Molitva" Marije Šerifović, čime je takmičenje otvoreno.\nNa festivalu "Beovizija 2018" 17 predstavnika se pripremaju za takmičenje, a ovo su njihovi utisci pred nastupe.\n"Nisam saslušala sve kompozicije. Nemam još prognoze. Ne očekujem ništa, zato što mislim da ova pesma nije za dalje takmičenje", rekla je Beti Đorđević, koja će nastupiti sa Rambom Amadeusom i pesmom "Nema te".\nNenad Knežević Knez koji je bivši predstavnik Evrosonga, došao je da podrži učesnike, a on će nastupiti u revijalnom delu.\n"Natupiću u revijalonom delu. Letimično sam preslušao svih 17 kompozicija, dobro je, mislim da ima jako interesantnih pesama, a nemam favorita, niti običaj da favorizujem bilo koga", rekao je pevač.\n"Hvala vam što se tu. Iznenađena sam koliko su ljudi pozitivno reagovali na moju pesmu", rekla je Maja Nikolić koja je počela da plače i dodala:\n"Imam jako loša iskustva posle rijalitija i svih trauma. Morala sam da imam obavezu da napravim svetski hit", rekla je pevačica Maja Nikolić.\nOlivera Kovačević je takođe došla da podrži takmičare na "Beoviziji".\nBivši učesnik muzičkog takmičenja "Operacija Trijumf" takođe se pojavio se na manifestaciji.\nBORIS REŽAK PRED BEOVIZIJU: Ljudi su očekivali da ću pevati baladu, ali biće sasvim suprotno!\nBeovizijaEvrovizijatakmičenjepesmaRTSžirinastupiMaja NikolićDanijel PavlovićKristina Radenković


Peruničić o "haosu u reprezentaciji", pa ovo je odluka od pre dva meseca! - Sportske.net\nPeruničić o "haosu u reprezentaciji", pa ovo je odluka od pre dva meseca!\nSelektor rukometne reprezentacije Srbije Nenad Peruničić rekao je danas da je odluka o promeni u stručnom štabu i izostanku Nedeljka Jovanovića samo njegova i da je ona doneta u korist svih članova.\n"Malo sam zatečen, ova odluka je doneta pre dva meseca. Pre 20 dana je objavljen spisak na kome se jasno videlo ko je na njemu. Uz dužno poštovanje medija i novinara, nemam šta da dodam, osim da je to moja odluka. Potrebno je da u odredjenom trenutku odreaguješ na odredjeni način i ne bih ulazio u zamenu teza. Smatram da je ova odluka dobra za sve", rekao je Peruničić.\nKako se navodi u saopštenju Rukometnog saveza Srbije, zbog "negativnih natpisa u delu medija u kojima je kao 'haos i buka' okarakterisana odluka u vezi sa promenom u stručnom štabu", selektor Peuničić rešio je da se oglasi po tom pitanju.\nOn se Nedeljku Jovanoviću zahvalio na saradnji i poželeo sve najbolje u životu.\n"Ne želim da upotrebim nijednu ružnu reč. Moji razlozi za početak saradnje su bili najiskreniji mogući, tu sam čist. I sada je moja odluka takva, stojim iza nje i znam da snosim veliku odgovornost jer se bavim odgovornim poslom. Razumem da novinari traže neke vesti, ali haosa stvarno nigde nema, niti ga je bilo i žao mi je što je ovako ispalo", kazao je Peruničić.\nSelektor je rekao i da se reprezentacija raduje predstojećim utakmicama i takmičenju koje ih očekuje, kao i da su svi u timu raspoloženi.


Ekspert: Utvrditi poreklo kovida-19, da ne bi došao "kovid-32"\nEkspert: Utvrditi poreklo kovida-19, da ne bi došao „kovid-32“\nTanjug 30. maja 2021. 19:57\nNJUJORK – Istraga o poreklu kovida-19 je „apsolutno kritična“ ukoliko želimo da sprečimo naredne pandemije i izbegnemo „kovid-32“, rekao je američki ekspert Piter Hotec.\n„Imaćemo kovid-26 i kovid-32 ukoliko ne shvatimo potpuno poreklo kovida-19. Ovo je apsolutno kritično“, izjavio je za NBC Hotec, koji je dekan nacionalne škole za tropsku medicinu na medicinskom Bejlor koledžu u Hjustonu, u američkoj državi Teksas.\nHotec je kazao da veruje da SAD moraju da urade mnogo više nego da pokreću istrage o teorijama da je virus prešao sa životinja, ili da je „iscureo“ iz laboratorije u kineskom Vuhanu, dodaje „Njujork post.“\n„Smatram da smo uradili koliko smo mogli na obaveštajnom polju. SAD treba da pošalju stručnjake u epicentar pandemije, u Vuhan. Potreban je tim naučnika, genetičara, biologa, stručnjaka za slepe miševe, da provedu u kineskoj provinciji Hubej šest do 12 meseci, kako bismo potpuno otkrili izvor kovida-19“, naglasio je Hotec.\nOn dodaje da je „svestan da Kina neće pristati na punu saradnju“.\n„Moramo da pritisnemo jaku Kinu, pa i mogućim sankcijama, kako bi dozvolila timu vrhunskih epidemiologa i virusologa da imaju nesmetani pristup životinjama, ljudima i uzorcima iz laboratorije“, dodao je Hotec.


Nezaposlenost mladih – EU i BiH dijele isti problem, mogu li i rješenja biti zajednička? | GEA\nStatistika rada upečatljivo ukazuje na tri ključna problema: ogromnu nezaposlenost mladih koja se u ovom trenutku penje na preko 60% i rekordna je u Evropi; izrazitu neaktivnost (više od 50% mladih ljudi je ekonomski neaktivno – nema posao niti ga traži); i dugotrajnu nezaposlenost gdje preko 50% mladih koji traže posao ne mogu doći do zaposlenja duže godinu dana.\nUporedni podaci pokazuju da je i Evropska unija u proteklih nekoliko godina suočena sa problemom izrazito visoke nezaposlenosti mladih koja je za samo četiri godine porasla sa 15% na 23,5%. Skoro 7.5 miliona mladih širom Evropske unije je trenutno ekonomski neaktivno ili bez posla od čega najviše u zemljama poput Grčke, Španije, Italije, Portugala ali i Slovačke, Irske, Litvanije, Švedske gdje je nezaposlenost mladih takođe iznad EU prosjeka. U isto vrijeme prisutan je trend rastuće neaktivnosti kod mladih, rano napuštanje školovanja kao i dugotrajna nezaposlenost.\nOno što dodatno naglašava ozbiljnost ovog problema su rezultati Eurofound analize po kojima su godišnji troškovi nezaposlenosti mladih i njihovog odsustva iz sistema obrazovanja i programa osposobljavanja procijenjeni na preko 100 milijardi eura godišnje ili između 0,8% i 1,2% BDP-a za 21 zemlju članicu Evropske unije koje su bile predmet ove analize. Bosna i Hercegovina nije bila obuhvaćena ovom analizom ali grube pretpostavke na bazi analogije sa zemljama članicama koje imaju slične probleme na tržištu rada, poput Španije, govore da BiH zbog ogromne nezaposlenosti i neaktivnosti mladih godišnje gubi oko 1% svog BDP-a, odnosno više od 250.000.000 KM u apsolutnom iznosu!\nZnajući koliko su mladi važni za svaku društvenu zajednicu kao dio populacije koji donosi nove ideje i pokretačku snagu, lideri EU su na sastanku Vijeća Evrope juna 2013. godine usvojili sveobuhvatan plan za borbu protiv ovog problema te donijeli odluku o pokretanju i proširenju više različitih inicijativa kako bi se olakšala integracija mladih na tržištu rada i podstaklo njihovo zapošljavanje. Jedna od tih inicijativa je i program „Garancije za mlade“ čiji je temeljni cilj da se u svakoj od zemalja članica mladima koji se ne zaposle u periodu od 4 meseca nakon završetka formalnog obrazovanja, ponudi posao, nastavak obrazovanja ili sticanje zanatskih/praktičnih vještina.\nDa li i na koji način predložena rješenja i mjere na nivou Evropske unije mogu biti putokaz za kreiranje politika zapošljavanja mladih i u Bosni i Hercegovini, osnovna je tema ovog istraživačkog rada. Istraživanjem, koje je provedeno tokom perioda avgust/decembar 2013. godine, nastojali su se utvrditi elementi sličnosti u položaj mladih na tržištu rada u BiH i Evropskoj uniji, te na bazi zajedničkih karakteristika izdvojiti generalni principi kao i konkretna, odnosno, primjenjiva rješenja u Bosni i Hercegovini.\nKompletan dokument analize koji uključuje preporuke za buduće intervencije na tržištu rada možete preuzeti ovdje.\nNovosti\tBiH, eu, gea, mladi, nezaposlenost, studija


NovaEnergija.net » Polazak.com uvodi elektronsku autobusku kartu za međunarodni prevoz Polazak.com uvodi elektronsku autobusku kartu za međunarodni prevoz – NovaEnergija.net\nPolazak.com uvodi elektronsku autobusku kartu za međunarodni prevoz\nwritten by natasa December 3, 2015\nNavikli smo da na sajtu Polazak.com uvek ima nešto novo. Nakon integrisanja autobuskog i železničkog saobraćaja u poznatom pretraživaču redova vožnji, projekat je stigao do nove prekretnice.\nOvih dana je otvorena online prodaja elektronskih autobuskih karata, koja od pretrage polazaka, preko rezervacije i plaćanja do preuzimanje karata ne zahteva više od 2-3 minuta, bez stajanja u redu ispred šaltera. Plaćanje se vrši platnom karticom dok se kupljena karta može odštampati u kući ili kancelariji i putniku omogućuje da ulazi u autobus uz korišćenje samo svoje lične isprave.\nKarta je elektronska ne zbog načina kupovine,nego zbog načina provere validnosti važenja karte. Elektronska autobuska karta sadrži, osim jedinstvenog sigurnosnog broja, i QR kod na kome su svi relevantni podaci putnika zajedno sa identifkacionim kodom dosijea putnika. Učitavanje QR koda je obezbeđeno preko zatvorene mobilne aplikacije na Android platformi koju d.o.o. Rail Estate, vlasnik sajta Polazak.com besplatno obezbeđuje u paketu usluge ticketinga zainteresovanim prevoznicima.\nKako to objašnjava Nemanja Jovanović, menadžer marketinga u preduzeću –„ Naši partneri su se u prvoj fazi implementacije opredelili za proveru uz lične isprave bez korišćenja aplikacije za sigurnosnu proveru. Ovo neće imati uticaja na sigurnost od zaštite od falsifikovanja već prvenstveno na praćenje ciklusa karte. Naime, sistem registruje svaki segment u dosijeu putnika, od plaćanja, preko validiranja tokom ukrcavanja, do post prodajne aktivnosti– naravno, sve to u skladu sa odredbama zakona o zaštiti ličnih podataka.“ „Nama je cilj da sa postojećim i novim partnerima što pre prelazimo na elektronsku proveru karata i tako zatvorimo ceo ciklus ticketinga u digitalnom formatu.“\nU početku će online kupovina biti aktivirana samo u desktop verziji sajta, mada će se mobilna verzija i aplikacija uskoro priključiti. Srednjoročni cilj je kompletna zamena takozvanog „home print ticket-a“ mobilnom verzijom zahvaljujući čemu više neće biti potrebe za štampanjem karte. Lansiranje jedne tehnologije u slučaju Polazak.com često znači i razvijanje i testiranje sledeće razvojne etape ili sledeće generacije usluge koja se pruža korisnicima.\nPrema rečima Nemanje Jovanovića uskoro će biti dovoljna samo registracija lične karte ili platne kartice u autobusu,i to bez potrebe čuvanja makar mobilnog QR koda na telefonu. „Aktivno pratimo najnovije standarde i trendove u železničkom i autobuskom saobraćaju za ticketing i real-time informisanje putnika. Prisutni smo u Briselu i na svim značajnijim stručnim skupovima i sajmovima zemaljskog prevoza posvećenim telematici. Ovo nam garantuje da donosimo samo primenljivu i dokazanu tehnologiju u našu zemlju“ – dodao je Nemanja Jovanović.\nMada Polazak.com nije samo ticketing. Vredna ekipa kuće Rail Estate ide mnogo dalje od maloprodajne aktivnosti. Izgradnja infrastrukture za ticketing je koordinirana sa razvojem takozvanog globalnog distribucionog sistema – GDS. GDS je sistem koji avioindustrija koristi već pune 3 decenije radi integrisanja inventara sedišta, tarife i reda letenja. Polazak.com će otvaranjem ovakvog centralizovanog rezervacionog sistema omogućiti prevoznicima, autobuskim stanicama i turističim agencijama da na jedinstvenoj platformi prate inventar svakog prevoznika u sistemu što će ubrzati i olakšati prodaju i posebno back office aktivnosti poput priprema lista putnika i pregleda popunjenosti polazaka, eliminisanjem papira, telefaksa i telefonskih poziva. Sa strane prevoznika sistem GDS će obezbediti prisustvo svih uključenih prevoznika i njihovih karata nasvim prodajnim kanalima koji su priključeni na sistem.\nNa kraju da još jednom citiramo Nemanju „Nije nam cilj da budemo jedini, važnije je da naš sistem radi po poslednjim EU standardima i tako vrlo lako možemo da se integrišemo u širi Evropski ekosistem rezervacije i prodaje autobuskih karata, istovremeno pružajući našim prevoznicima prisustvo uu drugim rezervacionim sistemima širom Evrope,a samim tim i mogućnost rezervacije karata na polascima inostranih prevoznika širom Ervope na šalterima naših autobuskih stanica.“ Standardizovan korisnički interfejs omogućiće jednostavnu integraciju sa drugim Ticket vendorima i web sajtovima koji imaju nameru da vrše prodaju autobuskih karata. Pre svega tu se misli na sajtove samih prevoznika koji lako mogu da postanu virtuelne blagajne baš zahvaljujući GDS i Ticketing rešenjima Polazak.com.\nPolazak.com je tokom 5 godina razvoja izrastao u nezaobilaznu tačku javnog prevoza u Srbiji, ne samo zbog posećenosti sajta i aplikacije već prvenstveno po kvalitetu i jednostavnosti pristupa i tumačenja objavljene informacije. Proces obrađivanja podataka se sprovodi po ustaljenim Quality Management procedurama što garantuje da su podaci koji dolaze do putnika ažurirani redovno po standardizovanom procesu.\nNaporan rad polako zaslužuje pažnju čak i onih prevoznika koji su na početku bili skeptični čak i za davanje saglasnosti za objavljivanjenjihovih redova vožnje. Zato Polazak.com ne odustaje. Odlučni su za realizaciju svoje vizije istovremeno se boreći protiv sive ekonomije u prevozu putnika, jer u njihovom sistemu ima mesta samo za registrovane polaske prevoznika koji za prevoz putnika imaju važeću dozvolu odnadležnog Ministarstva.\nIzvor i foto: autobusi.net\nPolazak.com uvodi elektronsku autobusku kartu za međunarodni prevoz was last modified: December 3rd, 2015 by natasa\nautobuselektronske karteonline prodajaticketingtopvirtuelna blagajna


Voćnjak Dragana Jovića u Mačkovcu – primjer uspješnosti – Info Lopare\nMinistar poljoprivrede, šumarstva i vodoprivrede Republike Srpske Boris Pašalić izjavio je danas da voćnjak Dragana Jovića u Gornjem Mačkovcu kod Lopara može da služi kao primjer, ne samo u BiH, nego i šire, te najavio da će resorno ministarstvo i dalje podržavati ovu uspješnu investiciju.\n„Zasad šljive ovđe je dobro postavljen sa aspekta rednog i međurednog razmaka i sa aspekta uzgojnog oblika, sa kvalitetnim sadnicama i zato postoje sve pretpostavke za uspješnu proizvodnju šljive, ali i drugih kultura“, pojasnio je Pašalić.\n„Razgovarali smo sa vlasnikom da podržimo sistem navodnjavanja u voćnjaku, te sa 30 odsto podržavamo investiciju. Voće na Majevici i na osnovu klimatskih prilika daje kvalitetan plod“, rekao je Pašalić.\n„Sadnja je počela prošle godine, a biće završena krajem ove. Planiram sistem navodnjavanja. Šljiva koja će se proizvoditi biće pakovana u modernim objektima i plasirana na zapadno tržište. Ovaj projekat je veliki podsticaj za mlade da ostaju u ovoj zemlji i da podižu voćnjake. U narednom periodu ćemo otkupljivati od njih voće i na taj način mogu obezbijediti novac“, rekao je Jović.\n„Radimo na tome da obezbijedimo još 40 hektara zemljišta za Jovića koji će posaditi voće. On ima veoma ambiciozan plan izgradnje modernih hladnjača koje će preuzimati sve voće sa Majevice i izvoziti ga na zapadno tržište“, rekao je Savić.


20 GODINA GRUPE ISKON - SOKOJ\nGrupa Iskon je krajem septembra 2020. godine objavila svoj treći studijski album – „Prsten mladoženjski“, a u izdanju kuće Multimedia Music Serbia iz Beograda. Koncertna promocija ovog izdanja I proslava 20 godina rada , biće obeležena koncertima u Novom Sadu (Galerija Matice Srpske , 2. septembra) kao i na letnjoj pozornici na Paliću, u subotu 4. septembra.\nKoncerte su podržali gradovi Novi Sad I Subotica kao I Sokoj iz Fonda za kulturna davanja.\nJedanaest pesama zabeleženih na ovom tonskom izdanju čine zapravo esenciju repertoara koji grupa izvodi na svojim nastupima, ali i krunu dvadesetogodišnjeg postojanja ovog jedinstvenog ansambla.\nGosti na koncertu biće članovi dečjeg hora “Iskončići” i učenici Odseka za tradicionalno pevanje Muzičke škole u Subotici.\nKoncert počinje u 20 časova, a ulaznice se mogu kupiti onlajn na sajtu i u klubu “Dvorište”.


Srbija dobija novog selektora i to kakvog?! - Sportske.net\nAleksandru Đorđeviću ističe ugovor na kraju Mundobasketa.\nSelektor reprezentacije Srbije Aleksandar Đorđević ostaje bez ugovora na kraju Mundobasketa, i bez obzira na plasman, pretpostavljalo se da će napustiti kormilo reprezentacije.\nLegendarni košarkaš i čovek koji nam je doneo velike radosti od 2014. kada je preuzeo reprezentaciju će se najverovatnije posvetiti klupskoj košarci, a postavlja se pitanje ko bi mogao da ga zameni.\n"Novosti" prenose da bi to mogao da bude aktuelni evropski šampion sa Slovenijom, Igor Kokoškov.\nSrpski trener koji je svoju karijeru gradio preko bare, radio je i kao selektor reprezentacije Slovenije sa kojom je uspeo da uzme zlato na prethodnom Evropskom prvenstvu i mogao bi da predvodi Srbiju u pohodu na Olimpijske igre naredne godine.\nKokoškov bi svojim iskustvom doneo dosta toga dobrog reprezentaciji u trenutku kada imamo verovatno najbolji sastav u Evropi i svakako da bi mu vođenje naše reprezentacije bio možda i najveći izazov u karijeri koji sa sobom nosi neverovatan pritisak.


Radoslav Vasin izabran je na skupštini FK Bečej Old golda 15. decembra za novog predsednika skupštine kluba, a time automatski i za predsednika Upravnog odbora, odnosno zastupnika kluba. Pored novog čelnika kluba članovi skupštine izabrali su i članove Upravnog odbora, Tomislava Drapšina, Mirsada Križevca, Milorada Ćuluma, Dušana Jovanovića, Bojana Petkovića i Slavišu Dabžljevića, u Nadzorni odbor imenovali su Branislava Šekerovića, Milorada Vasića, Lasla Batu. Izglasan je i nov naziv kluba: Omladinski fudbalski klub Bečej 1918 (OFK Bečej 1918).\n24 januar 2014\tSportski mozaik\nKao što je sportski direktor OFK Bečej 1918 Dejan Stanojev i najavio po završetku prvenstva i osvajanja prvog mesta i plasmana u Srpsku ligu i njegovog istovremenog povlačenja sa mesta šefa stručnog štaba Bečeja, uprava kluba je ovih dana rešila problem u vezi struke.\n09 mart 2020\tSport\nNakon velike borbe po teškom terenu za igru u premijernom izdanju pred svojim navijačima fudbaleri Bečeja su odigrali nerešeno protiv ekipe Borca iz Sakula rezultatom 2:2 koju su u prvom delu prvenstva na stadionu „Sveti Nikola“ savladali sa 4:3.


RTS :: Otvorena prva Kancelarija za dečja auto-sedišta u Srbiji\nDruštvo Otvorena prva Kancelarija za dečja auto-sedišta u Srbiji\nčetvrtak, 24. nov 2016, 18:49 -> 19:21\nOtvorena prva Kancelarija za dečja auto-sedišta u Srbiji\nPrva Kancelarija za dečja auto-sedišta u Srbiji otvorena je u Novom Sadu, da bi se svim roditeljima pružile neophodne informacije o pravilnom korišćenju dečjih auto-sedišta.\nU saopštenju Centra za promociju bezbednosti saobraćaja se ističe da će aktivnostima Kancelarije 60 dečjih auto-sedišta, kategorije 0+ (od 0-13 kilograma) biti ustupljeno besplatno, samohranim roditeljima i roditeljima sa niskim primanjima, koji imaju obavezu da sedišta vrate kada ih deca prerastu, kako bi mogla dalje da se koriste.\n"Uslov da se roditelji prijave za dobijanje auto-sedišta je da odslušaju predavanje o pravilnoj upotrebi i da imaju automobil u vlasništvu ili saglasnost o korišćenju vozila", kaže se u saopštenju.\nOtvorajući Kancelariju predsednik Skupštine Grada Novog Sada Zdravko Jelušić je naglasio da je to prvi korak na pravom mestu i istakao da od rođenja deteta, preko predškolskog i školskog uzrasta, do vremena kada se postaje vozač, moramo prepoznati potrebu da menjamo saobraćajnu kulturu.\nJelušić je istakao da se saobraćajna kultura sigurno neće menjati zakonskim propisima koji vrlo često imaju drakonske kazne, već, kako je rekao, radom strpljivim radom i to od rođenja deteta, do momenta kada se postaje pravi učesnik u saobraćaju.\n"Trenutna administracija Novog Sada, kao i gradonačelnik Novog Sada, žele da se bezbednost saobraćaja u Novom Sadu podigne na viši stepen i da se na tome neprekidno radi kako preko nevladinih institucija, kao što je Centar za promociju bezbednosti saobraćaja, ili preko kompanija, kao što je NIS pomogao ovaj projekat, tako i preko Grada Novog Sada koji će i ubuduće podržavati ovakve aktivnosti", rekao je Jelušić.\nPomoćnik direktora Agencije za bezbednost saobraćaja Zoran Alimpić napomenuo je da je važno edukovati roditelje kako bi što više koristili sisteme za zaštitu dece prilikom prevoza u automobilu, jer podaci ukazuju da je za bezbednost najmlađih ugrožena upravo zbog nepoznavanja pravilnog korišćenja dečjih auto-sedišta.\nKancelarija za dečja auto-sedišta je deo projekta "Bezbednost se uči pre prvih koraka - Kancelarija za dečija auto-sedišta", koji realizuje Centar za promociju bezbednosti saobraćaja, i kompanija NIS u okviru programa "Zajednici Zajedno".\nProjekat su podržali i Grad Novi Sad i Dom zdravlja "Novi Sad", koji je obezbedio prostorije u Domu zdravlja "Jovan Jovanović Zmaj" u ulici Zmaj Ognjena Vuka broj 19, odeljenje pedijatrije.\nIstraživanje koje je sproveo Centar za promociju bezbednosti saobraćaja pokazalo je da se više od 90 odsto dečjih auto-sedišta neispravno koristi, a kao najveći problem, uočeno je da deca nisu pravilno pričvršćena u sedištu, da sedišta nisu pravilno postavljena u automobilima, kao i da sedišta koja se koriste ne odgovaraju uzrastu deteta.\nEdukovani savetnici za dečja auto-sedišta će roditeljima biti na raspolaganju ponedeljkom, sredom i petkom od 17 do 19 časova i subotom od 11 do 13 časova Na internet adresi www.autosedista.org mogu se naći sve informacije u vezi sa pravilnim korišćenjem sedišta za decu, kao i uslovima za prijavljivanje za besplatno korišćenje tih sedišta.


Počela rekonstrukcija Keja oslobođenja, završetak radova u aprilu sledeće godine | zemunskevesti.rs\nHome Opština Zemun Počela rekonstrukcija Keja oslobođenja, završetak radova u aprilu sledeće godine\nPočela rekonstrukcija Keja oslobođenja, završetak radova u aprilu sledeće godine\n– Kružni tok biće izgrađen kod restorana „Bela Napoli“, ulica Kej oslobođenja, od raskrsnice sa NJegoševom biće proširena na pet i po metara – kažu iz GO Zemun.\nZEMUNSKA obala, na delu od Gardoša do Pupinovog mosta, u dužini od 2,7 kilometara biće obnovljena i uređena. GO Zemun, u saradnji sa Udruženjem arhitekata Srbije, raspisala je konkurs za urbanističko – arhitektonsko idejno rešenje obaloutvrde keja kod Dunava. Rok za predaju radova je 7. decembar. Granica ovog projekta obuhvata zonu lesnog odseka, priobalja i akvatorije Dunava od Pupinovog mosta, saobraćajnice T6, do kule Gardoš i zemunskog keja, površine oko 22 hektara, ukupne dužine 2,7 kilometara i širine 150 metara. Duž celog priobalja planiraju se pešačke i biciklističke staze, odmarališta sa klupama i česmama, mestima za parkiranje dvotočkaša…\nPrevious articleBESPLATNI IZLETI ZA PENZIONERE U ZEMUNU\nNext articleIzložba slika „Zemun sa obale“\nU NASELJU ŠANGAJ OBELEŽENA HRAMOVNA SLAVA\nJakšići iz Zemuna imaju ČETVORO DECE, ne fali im ni izazova, ali ni smeha


M. D.\t 19. februara 2016. 10:04\nOn je za RTS rekao da Srbija neće biti “tampon zona” za izbeglice, ističući da UNHCR pomaže vlastima u nošenju sa ovom krizom.\nUpitan da prokomentariše najavu da bi Srbija oko 1. marta mogla da, po uzoru na Austriju, zatvori granice, Šoder je rekao da UNHCR zajedno sa vladom, međunarodnim organizacijama za migrante i celim društvom ima odgovor.\n“Imamo plan koji je usvojen i koji predviđa pomoć od 47 miliona dolara, u čemu bi UNHCR doprineo sa 12 miliona dolara. Međutim, nadam se da to neće biti potrebno i da neće biti nagomilavanja izbeglica u Srbiji”, rekao je Šoder.\nPovodom najave da Srbija može da primi maksimalno 6.000 izbeglica, on je ocenio da za tim najverovatnije neće biti potrebe.\n“Nemamo toliko izbeglica ovde. Juče je najviše došlo 1.000 njih. Kapacitet od 6.000 je stvoren da se spasu životi u toku zime, ali ne postoji sporazum da će Srbija prihvatiti taj broj ljudi”, ističe Šoder.\nŠto se tiče migranata koji su vraćeni iz Hrvatske, kaže da je prvo potrebno sagledati razloge zbog kojih su vraćeni – da li je reč o zakonskom procesu, da li je Srbija bila primorana da ih prihvati i da li su imali mogućnost da zatraže azil.\n“Ukoliko im je potrebna međunarodna zaštita, oni mogu i da zatraže da se vrate kućama”, naveo je, dodavši da bi neki od njih želeli da se vrate, a neki možda i da se prijave za azil u Srbiji.\nŠoder je istakao da UNHCR aktivno pruža podršku vladi Srbije da nastavi da se odgovorno ponaša prema ljudima, kako onima koji prolaze tako i onima koji se “zaglave” ovde.\n“Pomažemo u poboljšanju infrastrukture, u administraciji u azilnom sisitemu, utvrđivanju izbegličkog statusa”, precizirao je.\nKako je dodao, UNHCR u Srbiji sarađuje sa svojim kancelarijama u ostalim zemljama na izbegličkoj ruti kao i sa ostalim organizacijama koje se bave zbrinjavanjem migranata, jer je, naglasio je, reč o problemu koji će biti rešen samo u kontekstu stvarne evropske solidarnosti.\nŠoder je izrazio optimizam jer su brojke pale, što daje “mogućnost da se sprovede prava politika, bez ikakvog paničenja”, a što će, kako smatra, biti bolje rešenje od onog u kojem su migranti gurnuti u ruke krijumčara.\n“To može da se izbegne regularnim načinom. Postoji pravi način da izbeglice dođu u Evropu, a ne da hodaju preko granica i prelaze teritorije zemalja koje nisu deo EU”, zaključio je šef predstavništva UNHCR-a.


Zorana Mihajlović odgovara radikalima: Šešelj vozi džip od 140.000 evra, a ja kola od 4.500 evra – Balkanekspresrb.rs\niz kese u džip Vojislav Šešelj /Foto Filip Plavčić\nPotpredsednica Vlade Republike Srbije, dr Zorana Mihajlović, izjavila je danas da se nikom ne mogu uzeti znanje, iskustvo i rezultati koje je ostvario, koji najbolje pokazuju šta je svako od političara ostavio iza sebe.\nNa pitanje kako se oseća kad se protiv nje iznose optužbe u tabloidima, Mihajlovićeva kaže da je već pet godina na naslovnim stranama u negativnom kontekstu, ali da kad se pogleda “semafor”, jasno se vidi i pokaže šta je ko uradio kad je imao priliku.\n“Kad nešto radite i pravite rezultate, onda se vidi i kad neko ne radi i ne pravi rezultate. Verujem u ono što radim i drago mi je što imam priliku da uradim dobre stvari za svoju zemlju”, rekla je Mihajlovićeva gostujući na TV Hepi.\nGovoreći o napadima poslanika SRS-a u parlamentu, Mihajlovićeva je rekla da je došla u parlament da brani zakone, a dobila salvu uvreda.\n“Za poslanike SRS-a ja sam špijun i izdajnik. Ja koja vozim automobil star 12 godina koji trenutno vredi oko 4.500 evra sam izdajnik. A patriota je njihov predsednik Vojislav Šešelj, koji stavi u kesu 140.000 evra u kešu i da sestri da kupi novi džip “rendž rover”! Toliko para u životu nisam videla, kao što nisu ni poslanici SRS-a. Eto, to su te naše velike “patriote”“, kaže Mihajlovićeva.\nOna je dodala da je prvi put prošla kroz “sito i rešeto” naslovnih strana tabloida i da koliko god se ona na to navikla, nije se navikla njena porodica, koja te stvari teško proživljava.\n“Prvi put sam prošla kroz “sito i rešeto” naslovnih strana kad su me optuživali za državni udar i kad sam bila 24 sata tema na televiziji, gde su neki ljudi govorili da sam vođa nekakve mafijaške hobotnice”, navela je ona.\nNa pitanje šta ju je sačuvalo posle takvih napada, Mihajlovićeva je odgovorila da su to njena odgovornost i poštenje i bistra glava tadašnjeg premijera, a sada predsednika Srbije, Aleksandra Vučića.\n“Verujem da je uvek dobro informisan, on me je i pozvao u SNS i sa njim dogovaram sve što radim”, rekla je Mihajlovićeva.♦\nTagsVojislav Šešelj Zorana Mihajlović


CG: Zabrana za sokove iz Srbije i RS – AGRO VESTI by agronews.rs\nHome Vesti Balkan CG: Zabrana za sokove iz Srbije i RS\nOct 13, 2013 | Balkan, Bezbednost hrane, Hrana, Prehrambena industrija, Vesti\t|\nMinistar poljoprivrede Crne Gore Petar Ivanović rekao je da se privremena zabrana uvoza odnosi na proizvođače sokova “Vino Župa Aleksandrovac” i “Takovo” Gornji Milanovac iz Srbije, na “Laberion” od kosovskog proizvođača Podujevo i “Vita Vitaminku” iz Banjaluke.\n“Za svaku pošiljku sokova koja se uvozi u Crnu Goru nadležna inspekcija preduzeće upravnu meru privremene zabrane prometa… odnosno podvrgavanja obaveznoj detaljnoj, laboratorijskoj proveri sa aspekta kvaliteta uz obavezno stavljanje van prometa do dobijanja rezulatata analiza i uz izjavu da će se roba vratiti isporučiocu o trošku uvoznika ako rezultati analize ne budu odgovarajuci”, rekao je Ivanović.\nIvanović je na konferenciji za novinare rekao da je suština problema u tome što kod navedenih proizvođača sadržaj voćnih sokova ne odgovora deklaraciji, čime se potrošači u Crnoj Gori dovode u zabludu, dok se na tržištu prodaju nekonkurentni proizvodi i utiče se na poremećaj tržišta kroz mehanizam nelojalne konkurencije.\n“Suština problema je u tome da sadržaj voćnih sokova ne odgovara deklaraciji, dakle ono što je napisano na pakovanju nije ono što je sadržaj”, rekao je Ivanović, na konferenciji koja je objavljena na sajtu resornog Ministarstva.\nOn je naveo i da je Ministarstvo ranije dobilo nalaze dve akreditovane laboratorije na osnovu kojih su utvrđeni neispravni uzorci za tri proizvođača i to “Vino Župa”, “Liberion” i “Takovo”.\nPrema njegovim rečima, upućeno je upozorenje navedenim proizvođačima da usklade informacije na pakovanju sa sadržajem za to su imali rok od 15 dana.\n“Takođe smo najavili da ćemo ako to ne učine doneti odluku o privremenoj obustavi uvoza”, rekao je Ivanović i dodao da su, pošto proizvođači nisu otklonili nedostatke na koje su upozoreni, Ministarstvo i Uprava za inspekcijske poslove doneli meru privremene obustave uvoza.\nKako je dodao, Ministarstvo će u cilju efikasnog sprovodenja izrecene mere i upravljanja rizikom kao mere predistrožnosti, obavljati pojačani nadzor i u domaćim objektima za proizvodnju voćnih sokova.\nOn je najavio i da će Ministarstvo i dalje sprovoditi mere pojačanog nadzora i provera parametara kvaliteta sa akcentom na kvalitet sokova kod proizvođača za koje važi privremena zabrana uvoza.\nOn je dodao da je Ministarstvo kontrolisalo i sokove proizvođača iz drugih zemalja, kao i da kompanije iz Srbije kao što su “Next”, “Nectar”, “Rauć Koceljevo” imaju ispravne sokove, kao i “Fructal” iz Slovenije.\nIvanović je rekao i da su pojedini novinari pokušali da ispolituzuju navedeno pitanje.\nTags: crna goradeklaracijarepublika srpskasrbijazabrana sokova\nZa uvoz ribe 92 miliona dolara\nSrbija je prošle godine uvezla ribe i proizvoda od ribe[...]\nAko se izuzmu pojedini regioni u Mađarskoj, koji se naslanjaju na Dunav, cene poljoprivrednog zemljišta u Srbiji najveće su u ovom delu Evrope, ali i dalje daleko niže nego u većini zapadnoevropskih država


21.09.2020 / 14:30 Svijet - Ministri vanjskih poslova EU\nMinistri vanjskih poslova Evropske unije dogovorili su se u ponedjeljak da će izreći ekonomske sankcije dvojici pojedinaca i trima firmama optuženim za kršenje embarga na oružje Ujedinjenih nacija za Libiju, rekli su dvojica diplomata, prenosi Reuters.\nDvoje pojedinaca su Libijci, a poduzeća imaju sjedište u Turskoj, Jordanu i Kazahstanu, u pomorskom i zrakoplovnom sektoru, rekli su diplomati.\nEvropska unija ima pomorsku misiju da održi embargo Vijeća sigurnosti UN-a za Libiju, u previranju od pada Moamera Gadafija 2011. godine.\nNa današnjem sastanku u Bruxellesu 27 ministara vanjskih poslova zemalja članica EU razmatrat će uvođenje sankcija zbog kršenja embarga na oružje Libiji, a ministri će pokušati prevazići zastoj u usvajanju sankcija protiv Bjelorusije.\nZemlje EU dogovorile su privremeni popis entiteta i pojedinaca koji su osigurali brodove, avione i drugu logistiku za prijevoz borbene opreme u Libiju, naveli su diplomatski izvori EU uoči današnjeg sastanka, prenosi DPA.\nTurska odbacila poziv Evropskog parlamenta za sankcije zbog Kipra\nMađarska i Poljska udruženo protiv uslova EU za pristup budžetu\nZbog nedavne posjete\nPotvrdili svoj stav


Novinari pod ogromnim pritiskom i bez prava – Mladi Nikšića\nIz Sindikata medija Crne Gore (SMCG) poručuju da novinarstvo mora postati profesija kojoj se vjeruje, te da novinari i ostali zaposleni u medijima ne smiju da trpe pritiske bilo koje vrste, prenosi RTCG.\nSMCG je ukazao da se smanjuje broj medija i kao po pravilu, zaposleni ostaju uskraćeni za brojne zarade, poreze i doprinose.\n„Posljednji primjer je Atlas televizija, u stečaju, koja nema svoje imovine, ali joj je država dozvolila da nagomila dugove od gotovo tri miliona eura, od čega veliki dio prema zaposlenima“, navode iz SMCG.\nTakođe, oni tvrde da skoro nema lokalnog javnog servisa koji zaposlenima redovno izmiruje zarade.\n„U međuvremenu, Crna Gora sebi dozvoljava ‘luksuz’ da hapsi i čak 14 mjeseci drži u pritvoru novinara Jova Martinovića i na taj način se svrstava uz Tursku, Rusiju, Azerbejdžan i Makedoniju, jedine evropske zemlje u kojima se trenutno pritvaraju novinari“, navodi se u proglasu.\nSMCG će, kako su poručili, u narednom periodu tražiti konkretne akcije tužilaštva i policije kako bi se ponovo aktuelizovali slučajevi napada na novinare i imovinu medija, naročito oni kojima prijeti zastara i konačno stiglo do rješenja.\nOni su saopštili da će po peti put učestvovati u regionalnoj akciji “Pet minuta gromoglasne tišine” koja se organizuje povodom 3. maja Svjetskog dana slobode medija.


STRANKA ZA BIH: PRVO PROMJENE USTAVA — Bosnjaci.Net\nSTRANKA ZA BIH: PRVO PROMJENE USTAVA\nUporni i drski pokušaji dvojca Čović-Dodik, ali i nekih drugih političara da pažnju javnosti skrenu s presude Evropskog suda za ljudska prava u predmetu Sejdić-Finci, ali i nekih drugih, nedvosmislen je dokaz nastojanja da se u miru ostvare ratni ciljevi etno-nacionalističkog cijepanja/podjele države Bosne i Hercegovine.\nZnačajno je nanovo istaći i podsjetiti da je obaveza poštivanja prava i sloboda garantiranih Konvencijom i njenim protokolima u Bosni i Hercegovini nastala već stupanjem na snagu Ustava Bosne i Hercegovine dana 14.12.1995. godine koji u članu II proglašava Konvenciju izravno primjenjivom u Bosni i Hercegovini, dajući joj prioritet nad svim ostalim zakonima. To, dakle znači da niti jedan zakon Bosne i Hercegvine, a to se u ovom trentku posebno odnosi na Izborni zakon, ne dopušta kršenje Konvencije i da samim time biva diskvalificiran i Konvencija se direktno primjenjuje. Istovremeno treba podsjetiti da ovo znači da su odluke suda u Strazburu iznad presuda Ustavnog suda BiH i da je neprihvatljivo pozivati se na izvršavanje odluka Ustavnog suda, a ne provoditi odluke suda iz Strazbura.\nStranka za Bosnu i Hercegovinu upozorava, imajući u vidu sve naprijed navedeno, nema mogućnosti za neke bitne promjene Izbornog zakona a da se prije toga ne izvrše izmjene Ustava Bosne i Hercegovine i iz njega uklone diskriminirajuće norme, a vezane za presudu Sejdić-Finci, piše u saopćenju Stranke za Bosnu i Hercegovinu.


Bershka - Kolekcija za 2010. stigla u Beograd\nNaša omiljena Bershka je stigla u Beograd zajedno sa Delta City tržnim centrom, a kada se otvorilo Ušće i nestašni gradski dečaci imaju razlog za slavlje, pošto se u ovoj prodavnici nalaze i muške stvari.\nOva modna kuća je upravo predstavila kampanju za kolekciju proleće leto 2010. a koliko smo videli, neke stvari su već stigle u naše prodavnice. Ako vas ove fotke ne ubede da je nova kolekcija čist seksipil, onda ste verovatno operisani od mode, umetnosti, dizajna i svih drugih kul stvari. Ustvari šta vi radite ovde?\nBershka prodavnice u Beogradu se nalaze u tržnom centru Ušće i tržnom centru Delta City.\nvestacke trepavice frizer profesionalna sminka nadogradnja svilenih depilacija kosa nadogranja kose nadogradnja noktiju frizerski salon frizure Anti-cellulite massa masaza novi sad zara nadogradnja kose maser celulit nail art sminkanje cizme nokti obuka nega tela http://www.fashion.h moda manikir anticelulit masaza trend frenc manikir nadogradnja trepavic brazilski keratin


RTS :: Đoković preživeo novu dramu i eliminisao Kecmanovića sa Srbija opena!\nTenis Đoković preživeo novu dramu i eliminisao Kecmanovića sa Srbija opena!\nčetvrtak, 21. apr 2022, 18:29 -> 20:43\nSvetski "broj 1" je nastavio put povratka i polako ulazi u formu pred glavni cilj u ovom delu sezone, a to je Rolan Garos krajem maja.\nTada je bilo jasno da je "momentum" na njegovoj strani, a tu prednost iskoristio je u završnici, kada je furiozno napravio dva brejka i posao završio za dva sata i 20 minuta.\nĐoković treći na svetu, napredak ostalih srpskih tenisera\nĐoković započeo poslednju nedelju na prvom mestu


Pet medalja za AK "ČAAK" - Ozonpress :: internet portal\nIII KOLO „KROS LIGE CENTRALNE SRBIJE“ 5. MEDALJA ZA AK „ČAAK“\nU organizaciji Atletskog kluba „Bor“ iz Bora u subotu je uspešno završeno III kolo „kros lige centralne Srbije“, na kome je učestvovalo 13 klubova. Kao i u predhodna 2. kola Atletski klub „ČAAK“ je imao uspešan nastup. Na ovom takmičenju je nastupilo 16. takmičara kluba u kategorijama od „predškolaca“ do „starijih juniora“.\nBogdan Joković na pobedničkom postolju\nAtletičari AK „ČAAK“ su osvojili 5 medalja. Veći uspeh je izostao, jer je nekoliko takmičara nastupilo u starijim uzrasnim kategorijama, pošto takmičenje ima i ekipni karakter, a AK „ČAAK“ se za sada nalazi na 1. mestu.\nPredškolci: Đorđe Kovačević i Veljko Jović\nNa izuzetno teškoj i zahtevnoj stazi:\n– u trci predškolaca pobedio je Đorđe Kovačević, kome je ovo treća pobeda, dok je Veljko Jović zauzeo 3. mesto.\n– u trci pionirki 3. mesto zauzela je Katarina Propadović\n– u trci mlađih juniora na 3000 m. ubedljivu pobedu ostvario je Bogdan Joković\n– u trci starijih juniorki 2. mesto zauzela je Jovana Džambasević\nFinale „Kros lige centralne Srbije“ je 28. 03. 2015. godine u „gradu atletike“ Ćupriji.\nKatarina Propadovic, trećeplasirana\nJovana Džambasević, drugoplasirana\nNada 22/03/2015 u 12:31 Odgovorite\nOvo su prave vesti, svaka cast deci i trenerima!\nAksa 22/03/2015 u 22:03 Odgovorite\nZorica 29/03/2015 u 11:51 Odgovorite\nDrugari svaka cast samo tako nastavite!!!


Kontradiverziona vrata na ulazima na stadion — Викиновости\nKontradiverziona vrata na ulazima na stadion\nBEOGRAD, 16. aprila 2010. (Beta) - Fudbalski klub Crvena zvezda kupio je sedam mobilnih kontradiverzionih vrata za otkrivanje metala (KD), koja će u roku od 40 dana postaviti na ulaze na stadion, a tokom leta njima će biti pokriveni svi ulazi na Marakani.\nPoslovni direktor Crvene zvezde Đorđe Stefanović rekao je u petak da se uprava kluba odlučila na taj korak kako bi dodatno obezbedila svoje navijače. On je istakao da incident na utakmici protiv OFK Beograda, kada je na severnoj tribini Marakane navijač ranjen iz vatrenog oružja, obezvredjuje sve pozitivno što je klub uradio na vraćanju publike na stadion.\n"Incident na Kup utakmici nas je primorao da ubrzamo stvari koje smo planirali da uradimo na jesen. Kupili smo sedam KD vrata i 20 ručnih metal detektora. U roku od 40 dana postavićemo mobilna KD vrata na ulaze na stadion, a njima će do leta i kvalifikacija za evropsko takmičenje biti pokriveni svi ulazi za koje bezbednosne strukture ocene da je potrebno", rekao je Stefanović na konferenciji za novinare. On je rekao da će ceo sistem koštati 100.000 evra, ali da je to "mala vrednost u odnosu na ljudski život".\n„Kontradiverziona vrata na ulazima na stadion” Новинска агенција Бета, 16. април 2010. (српски)\nПреузето из „https://sr.wikinews.org/w/index.php?title=Kontradiverziona_vrata_na_ulazima_na_stadion&oldid=1629409”\nДатум и време последње измене странице: 3. мај 2010. у 17:24


Odeljenje za prevenciju\nMisija Odeljenja za prevenciju je da razvije i upravlja nizom programa dizajniranih da smanje gubitke u domovima, preduzecima, školama, javnim zgradama i kriticnim službama od poplava, zemljotresa, grmljavina, požara i drugih prirodnih katastrofa.\nPrevencija kao prva faza ciklusa upravljanja vanrednim situacijama fokusira se na narušavanje ciklusa štete od katastrofa, njihov ponovni razvoj i ponavljana oštecenja.\nPrevencija ili ublažavanje rizika je u principu kontinuirana akcija, koja se preduzima da bi se smanjio ili eliminisao trajni rizik po ljude i njihovu imovinu.\nPartneri Odeljenja za prevenciju ukljucuju širok spektar državnih organa na svim nivoima i u privatnom sektoru. Ukljucena su i profesionalna udruženja i nevladine grupe koje se bave javnom politikom, administracijom, osiguranjem, visokim obrazovanjem, gradevinskom naukom i urbanistickim planiranjem.\nZa svoje funkcionisanje, Odeljenje za prevenciju je organizovano u dve divizije:\nOdsek za procenu rizika\nIdentifikovati, obezbediti, analizirati i proceniti podatke o potencijalnim opasnostima koje ugrožavaju život, imovinu i životnu sredinu uopšte. Stalno pružanje podataka o nastanku rizika, katastrofa i mogucih kriza na nacionalnom nivou.\nOdsek za smanjenje rizika\nOdsek za smanjenje rizika, korišcenjem sredstava za kontrolu korišcenja zemljišta, gradevinske prakse i drugih sredstava vremena, radice na smanjenju rizika po živote gradana Kosova i njihove imovine i sprovodice istraživanja i istrage uzroka požara kroz razvoj i primene istražne tehnologije za otkrivanje, prevenciju, spasavanje i lokalizaciju požara.


Davor Džalto: Veliki inkvizitor kao neoliberalni menadžer - Sputnjik Srbija\n© CC0 / Vikipedija/Flexi - Flexible Art Network\n22:32 07.10.2019 Preuzmite kraći link\nProblem ljudske slobode, kako je istakao Džalto, centralni je u „Legendi o velikom inkvizitoru“, koja je deo „Braće Karamazovih“.\nPodsetimo, objavljena 1879. godine, u sastavu pete knjige drugog dela romana Dostojevskog, „Legenda“ je alegorijska priča Ivana Karamazova bratu Aljoši, na temu hrišćanske slobode volje i slobode savesti, a sam Dostojevski je „Velikog inkvizitora“ nazvao kulminacijom svog poslednjeg romana.\nU čitanju Džalta, u „Velikom inkvizitoru“ se vide anarhistički elementi, što, kako napominje, potvrđuje i ruski mislilac Nikolaj Berđajev, koji kaže da je u pitanju „teokratski anarhizam“.\n„Veliki inkvizitor“, prema rečima Džalta, postavlja pitanje opravdanja Boga, ali i pitanje smisla postojanja čoveka u okviru istorije. Projekat usrećivanja ljudi ide za tim da se umesto njih preuzme odgovornost za slobodu jer, kako kaže, nema ničeg nesnosnijeg za čoveka od slobode.\nInkvizitor, kaže Džalto, poručuje da ljudi, da bi ih učinio srećnim, moraju odustati od slobode. Takođe, Hrist je, uveren je „Veliki inkvizitor“, trebalo da prihvati sve ono čega se odrekao: čudo, tajnu i autoritet.\nIskušenja u kakvim je „Veliki inkvizitor“ konstantno su prisutna kroz istoriju, a dok je Berđajev o tome govorio i u kontekstu sudbine socijalizma, profesor Džalto smatra da se isti model može videti i u liberalnom kapitalizmu.\n„U svakom od tih velikih sistema mogu se naći elementi osujećivanja ljudi u težnji ka slobodi. Veoma često se u ime slobode čine opresivni akti; u tom smislu, i u naše neoliberalno doba mogu se videti elementi istog projekta. ’Veliki inkvizitor‘ ima sve odlike vrhunskog neoliberalnog menadžera“, zaključuje Davor Džalto.\nProjekat „Savremena čitanja Velikog inkvizitora“ organizovali su Institut za studije kulture i hrišćanstva, Dom omladine Beograda i Narodna biblioteka.


RTS :: Karadžić, Mladić i Hadžić nisu u Bosni\nRegion Karadžić, Mladić i Hadžić nisu u Bosni\nnedelja, 20. jul 2008, 12:08 -> 12:16\nDirektor policije Republike Srpske Uroš Pena tvrdi da haški begunci Radovan Karadžić, Ratko Mladić i Goran Hadžić sigurno nisu na teritoriji Bosne i Hercegovine.\nOsvrćući se na traganje za ratnim zločincima, Pena re sarajevskom listu "Dnevni avaz" poručuje da svi koji su činili ratni zločin u BiH treba da odgovaraju.\n"Zločin je zločin i ljudi po imenu i prezimenu su ga činili. Naš tim svakodnevno razmenjuje podatke sa svim regionalnim institucijama koje su uključene u razbijanje mreže podrške, traženja, lociranja i hapšenja tih osoba.\nU ovom momentu, sigurno je da nijedan od trojice koje traži Hag Karadžić, Mladić i Hadžić nisu na teritoriji BiH", kaže Pena i navodi da ne može govoriti o rokovima i datumima.\nPena smatra da su sprečavanjem srebreničkih majki da u Kravicama 15. jula polože cveće u znak sećanja na Bošnjake ubijene na tom mestu 1995. godine, postupili krajnje profesionalno.\nPena je odbacio svaku tvrdnju da su u tome učestvovavali i pripadnici Specijalne jedinice, navodeći da ih je u svom trogodišnjem mandatu svega tri puta angažovao, uglavnom za pretrese.\nObeležavanje stradanja Bošnjaka u Kravici ove godine je prvi put prijavljeno, a reakcije stanovništa Kravica, različitih institucija, boračkih organizacija, kako kaže, izazvale su određenu dozu uznemirenosti i najavile moguće incidente.\nPena otkriva i da policija RS provodi istragu i protiv nekih političara. "Ne zato što su političari, već zato što su izvršioci krivičnih dela. Za nas je izvršilac krivičnog dela, jednostavno izvršilac krivičnog dela i ništa drugo. MUP RS nema zaštićenih ", kaže Pena i upitan da li se možda istraga provodi i protiv Milorada Dodika, aktuelnog premijera RS, odlučno dodaje "ne".


Nagradu dodeljuju Univerzitet Oklahoma i časopis "Svetska književnost danas", a laureat dobija i novčanu nagradu 50.000 dolara. Do sada su ovu nagradu dobili pisci medju kojima su Markez, Česlav Miloš, Škvorecki, Mak Friš, Oktavio Paz i druga najistaknutija literarna imena današnjice.\n"Njene knjige, koje karakteriše kombinacija ironije i saosećanja, prevedene su na više od 20 jezika, a dobitnica je i nekoliko drugih velikih književnih nagrada", navodi se u saopštenju objavljenom na zvaničnom sajtu.\nDubravka Ugrešić, koja sada živi u Amsterdamu, autorka brojnih romana, eseja i knjiga za decu, dobitnica je Austrijske nagrade za evropsku književnost 1998. i nagrade za eseje "Jean Améry" 2012, a bila je i užem izboru za nagradu Buker 2009.\n- Kao neko ko je dobrovoljno otišao u egzil, ona opisuje zajedničko iskustvo samoće u svojim pričama o izbeglicama. Ona obuhvata nepravdu, korupciju i sve što je pogrešno u svetu, ali na tih način - izjavila je Alison Anderson, američki književni prevodilac koja je bila u žiriju.\nNagradu "Neustadt" mogu dobiti pesnici, pisci i scenaristi, a često se poredi s Nobelovoim nagradom za književnost.\nProglašenje i izložba Betine fotografije godine u Dorćol platzu\nPobednik 14. konkursa za Betinu fotografiju godine znaće se na svečanom otvaranju izložbe i uručenju nagrada u četvrtak 15. juna u 18 sati, u beogradskom Dorćol platzu.